text:
Zabbuli
Chapter 78
1 Muwulire, mmwe abantu bange, okulagira kwange: Mutege amatu gammwe eri ebigambo eby'akamwa kange.
2 Naayasama akamwa kange mu lugero: Naayogera ebigambo eby'ekyama eby'edda:
3 Bye twawuliranga, bye twamanyanga, Era bajjajjaffe bye baatubuuliranga.
4 Tetuubikisenga baana baabwe, Nga tubuulira emirembe egijja amatendo ga Mukama, N'amaanyi ge, n'eby'amagero bye bye yakola.
5 Kubanga yanyweza obujulirwa mu Yakobo, Era yalagira etteeka mu Isiraeri, Lye yakuutira bajjajjaffe, Babitegeezenga abaana baabwe:
6 Emirembe egijja gibimanye, be baana abaali bagenda okuzaalibwa; Abaali bagenda okugolokoka n'okubibuulira abaana baabwe:
7 Balyoke basuubirenga Katonda, So balemenga okwerabira emirimu gya Katonda, Naye bakwatenga amateeka ge:
8 So balemenga okuba nga bajjajjaabwe, Emirembe emikakanyavu, emijeemu; Emirembe egitalongoosa bulungi omutima gwagyo, N'omwoyo gwagyo nga tegunywera eri Katonda.
9 Abaana ba Efulayimu, nga balina ebyokulwanyisa n'emitego, Ne bakyuka ennyuma ku lunaku olw'olutalo.
10 Tebaakwata ndagaano ya Katonda, Ne bagaana okutambulira mu mateeka ge;
11 Ne beerabira ebikolwa bye, N'eby'amagero bye bye yabalaga.
12 Yakolera eby'ekitalo mu maaso ga bajjajjaabwe, Mu nsi y'e Misiri, mu nnimiro ya Zowaani.
13 Yayasa mu nnyanja, n'abayisa wakati; N'ayimiriza amazzi ng'entuumo.
14 Era emisana yabakulemberanga n'ekire, N'ekiro kyonna n'omumuli ogw'omuliro.
15 Yayasa amayinja mu ddungu, N'abanywesa amazzi amangi nga gava mu buziba.
16 Era yaviisa ensulo mu jjinja, N'akulukusa amazzi ng'emigga.
17 Naye ne banyiikira nate okumwonoona, Okujeemera oyo ali waggulu ennyo mu ddungu.
18 Ne bakema Katonda mu mutima gwabwe Nga basaba emmere olw'okwegomba kwabwe.
19 Era naye baayogera obubi ku Katonda; Baagamba nti Katonda ayinza okuteekateeka emmeeza mu ddungu?
20 Laba, yakuba ejjinja amazzi ne gatiiriika, Emigga ne gikulukuta; Era ayinza okuwa n'omugaati? Alirabira ennyama abantu be?
21 Mukama kyeyava awulira, n'asunguwala: Omuliro ne gwaka ku Yakobo, Era n'obusungu ne bunyooka ku Isiraeri:
22 Kubanga tebakkiriza Katonda, So tebeesiga bulokozi bwe.
23 Naye n'alagira eggulu waggulu, N'aggulawo enzigi ez'omu ggulu;
24 N'abatonnyesezanga maanu okulya, N'abawanga emmere ey'omu ggulu.
25 Abantu ne balyanga emmere ey'abakulu: Yabaweerezanga ebyokulya n'abakkusa.
26 N'akunsa empewo eziva ebuvanjuba mu ggulu: Era n'aluŋŋamya n'obuyinza bwe empewo eziva obukiika obwa ddyo.
27 Era n'abatonnyeseza ennyama ng'enfuufu, N'ennyonyi ezibuuka ng'omusenyu ogw'ennyanja:
28 N'abigwisa wakati mu lusiisira lwabwe, Okwetooloola ennyumba zaabwe.
29 Awo ne balya, ne bakkuta nnyo; N'abawa kye baali beegomba.
30 Baali nga tebannayawukana n'okwegomba kwabwe, Emmere yaabwe yali ng'ekyali mu bumwa bwabwe,
31 Obusungu bwa Katonda ne bulinnya ku bo, Ne bubattamu abasinga obunene, Ne buzikiriza abavubuka ba Isiraeri.
32 Era naye ebyo byonna bwe byababaako ne boonoona nate, Ne batakkiriza bya magero bye.
33 Kyeyava amalawo ennaku zaabwe okuzifuula obutaliimu, N'emyaka gyabwe mu kutya.
34 Bwe yabatta, bwe baabuuzabuuza okumunoonya: Ne bakomawo ne bakeeranga okunoonya Katonda.
35 Ne bajjukira nga Katonda lwe lwazi lwabwe, Era nga Katonda ali waggulu ennyo ye yabanunula.
36 Naye baamunyumiriza na kamwa kaabwe, Ne bamulimbalimba n'olulimi lwabwe.
37 Kubanga omutima gwabwe tegwalongooka gy'ali, So tebaali beesigwa mu ndagaano ye.
38 Naye ye, kubanga yajjula okusaasira, n'asonyiwa obutali butuukirivu bwabwe, n'atazikiriza: Weewaawo, emirundi emingi yabayisaako obusungu bwe, N'atakubiriza busungu bwe bwonna.
39 Naye n'ajjukira nga bo mubiri bubiri; Empewo eziyita ne zitadda nate.
40 Emirundi nga mingi gye baakamujeemera mu ddungu, Ne bamunakuwaliza mu lukoola!
41 Ne bakyuka nate ne bakema Katonda, Ne banyiiza Omutukuvu wa Isiraeri.
42 Tebajjukira mukono gwe, Newakubadde olunaku lwe yabanunuliramu eri omulabe.
43 Bwe yateeka obubonero bwe mu Misiri, N'eby'amagero bye mu nnimiro ya Zowaani;
44 N'afuula emigga gyabwe omusaayi, N'enzizi zaabwe ne batayinza kunywa.
45 N'atuma mu bo ebitole by'ensowera, ezaabaluma; N'ebikere, ebyabazikiriza.
46 Era n'awa obuwuka ekyengera kyabwe, N'emirimu gyabwe eri enzige.
47 N'atta emizabbibu gyabwe n'omuzira, N'emisukomooli gyabwe n'empeke ennene ez'omuzira.
48 Yawaayo n'ente zaabwe eri omuzira, N'endiga zaabwe eri enjota ezaaka.
49 Yabakasukako obusungu bwe obukambwe, N'okunyiiga, n'okunyiikaala, n'okunakuwala, Ekibiina kya bamalayika abaleeta obubi.
50 Yakubira obusungu bwe ekkubo, Teyasaasira mmeeme zaabwe okufa, Naye n'awaayo obulamu bwabwe eri olumbe;
51 N'akuba ababereberye bonna abaali mu Misiri, Abaasinga amaanyi mu weema za Kaamu:
52 Naye n'aggyamu abantu be ye ng'endiga, N'abaluŋŋamiza mu ddungu ng'ekisibo.
53 N'abakulembera mu mirembe bw'ati n'okutya ne batatya: Naye ennyanja n'esuulira ddala abalabe baabwe.
54 N'abaleeta ku nsalo ey'awatukuvu we, Ku lusozi luno omukono gwe ogwa ddyo lwe gwagula.
55 Era n'agobamu amawanga mu maaso gaabwe, N'agabawa okuba obusika ng'abagerera, N'atuuza ebika bya Isiraeri mu weema zaago.
56 Naye ne bakema Katonda ali waggulu ennyo ne bamujeemera, Ne batakwata bye yategeeza;
57 Naye ne bakyuka ennyuma ne bakuusakuusa nga bajjajjaabwe: Ne bakyama ng'omutego ogw'obulimba.
58 Kubanga baamusunguwazanga n'ebifo byabwe eby'oku nsozi Ne bamukwasanga obuggya n'ebifaananyi byabwe ebyole.
59 Katonda bwe yawulira bw'atyo n'asunguwala, N'atamwa nnyo Isiraeri:
60 N'afuluka mu weema ey'omu Siiro, Eweema gye yali ateese mu bantu;
61 N'awaayo amaanyi ge mu busibe, N'ekitiibwa kye mu mukono gw'omulabe.
62 Era n'agabula abantu be eri ekitala; N'asunguwalira obusika bwe:
63 Omuliro ne gulya abavubuka baabwe; N'abawala baabwe ne batab na luyimba lwa kufumbirwa.
64 Bakabona baabwe ne bafa ekitala; Ne bannamwandu baabwe ne batakuba biwoobe.
65 Mukama n'alyoka azuukuka ng'azuukuka mu tulo, Ng'omuzira ayogerera waggulu ng'anywedde omwenge.
66 N'akuba abalabe be ne baddayo ennyuma: N'abakwasa ensonyi ezitaggwaawo.
67 Era n'agaana eweema ya Yusufu, N'atalonda kika kya Efulayimu;
68 Naye n'alonda ekika kya Yuda, Olusozi Sayuuni lwe yayagala.
69 N'azimba awatukuvu we okufaanana ng'ensozi, Ng'ensi gye yanyweza emirembe gyonna.
70 Era n'alonda Dawudi omuddu we, N'amuggya mu bisibo by'endiga:
71 Mu kugoberera endiga eziyonsa mwe yamuggya, Okulundanga Yakobo be bantu be, ne Isiraeri bwe busika bwe.
72 Awo n'abalundanga mu butuukirivu obw'omutima gwe; N'abaluŋŋamyanga n'amagezi g'emikono gye.


c: text/html

text:
BOBAN Zirintusa, eyali omuzannyi wa Vipers, muzannyi wa Dynamos eya Zimbabwe era amaze emyaka esatu mu ggwanga lino. Ayambye Dynamos okuwangula liigi ssatu ez'omuddiringana. WILLIAMS DAVID KIBANGA yamutuukiridde n'amunnyonnyola Cranes ky'erina okukola okumegga Zimbabwe.
CRANES erina okuyiiyiza amagezi paasi empanvu. Okuviira ddala mu kiraabu zaabwe ne ku ttiimu y'eggwanga, baagala nnyo okukozesa paasi empavu ate nga za sipiidi.
Omukwasi wa ggoolo:
George Chigova tuzannya naye mu Dynamos. Muwaagguufu nnyo alina obuzibu mu mipiira gya wansi. Amanyi okukozesa omubiri gwe okusindika singa muba mu makoona n'okupancinga emipiira. Abateebi ba Cranes bakozese nnyo emipiira gya wansi okwongera ku mikisa gya ggoolo.
Abazibizi:
Gano ge maanyi ga ttiimu eno era bazibu nnyo okuteebamu. Bamanyi okuzibira ate nga n'abawuwuttanyi babagattako bulungi ku kisenge. Patson Jaure omu ku bazibizi nga n'ogwa Morocco yaguzannye tuzannya naye. Ekizibu kye kiri mu kumusombera omupiira. Singa tuba n'omuzannyi asobola okumusombera omupiira, alina omukisa gw'okumukozesa ensobi.
Abawuwuttanyi:
Ttiimu emanyi okulumba ebiseera ebisinga eba n'abawuwuttanyi nga bakola ng'akalogoyi.
Abateebi:
Shabani Sithole gwe basinga okwesiga. Alina sipiidi, ng'amanyi n'okusala. Ekizibu kye oba ekirungi ku Cranes, asuulasuula nnyo omupiira ate ng'agukodowalira. Singa Micho amuteekako omuzibizi amutambulirako, tujja kumulemesa.
Akakodyo:
Ttiimu za Zimbabwe ezisinga nga ne Dynamos mw'ogitwaalidde, zikozesa kakodyo ka 4-3-3, era n'ebiseera bye ndabidde ttiimu yaabwe ey'eggwanga k'ebadde ekozesa. Nsuubira era ke bayinza okukozesa lwakuba nti abawuwuttanyi baabwe abalala 'bagattako nnyo ku bazibizi' (bakomawo nnyo emabega).
Cranes ky'erina okukola:
- Omutendesi alina okuteeka essira ku sipiidi kubanga wadde nabo balina sipiidi bafuna obuzibu ne ttiimu ezibaleetera omupiira.
- Tulina okwewala emipiira gy'omu bbanga kuba bagitegeera nnyo. Ebiseera ebisinga bakuuma ebibangirizi, ekitegeeza nti emipiira emiwanvu baba bagiraba.
- Eky'okuba nti twenkana mu mibiri (ng'oggyeeko omukwasi wa ggoolo), kituwa enkizo nti tusobola okufaafaagana nabo nga tetweralikiridde kutusukumasukuma.

robotstxt: allowed

filter: keep


text:
Bya MARTIN NDIJJO
EKIMU ku bintu abayimbi kye basimbyeko essira omwaka guno kwe kukola vidiyo ez’omulembe basobole okuvuganya n’abayimbi abalala ku lukalu lwa Afrika n’ensi yonna.
Ne Nince Henry agamba nti yasinzidde ku mukolo ogumu n’akwata vidiyo y’oluyimba lwe ‘Nnyongeza’ gy’ayogerako ng’emu ku zisinga okuba ez’omulembe olwa ssente ennyingi z’ataddemu n’obudde
“Nze mazima nali nagaana eby’okwegayirira, Nakulemerako nabulwa n’okufuna ku tulo olw’ebintu byo.. omuntu gwe nasaba ennamba n’efuuka ennamba wuuyo kinamba..
Ng’ate buli omu mmugamba, Ku mutala kuno paka muluka mulamba.. naye naawe onseera nnyo n’omutima ne gunnuma.. gwe buli kakonge akako okukafunakoko nnyabo omala kunnumya ompimira bupimi kaddoozi kaddoozi katono katono kaddoozi kaddoozi...” by’ebimu ku bigambo by’akozesa mu luyimba.
Twayogedde naye ku luyimba luno:
Nnyongeza oyimba ku kiki?
Luyimba lwa mukwano, omuntu gwe baseera omukwano lw’oyinza okukozesa okugamba omwagalwa wo akwongeze ku laavu bw’aba akuwa ya kipimo.
Nince Henry ng’ali ku mukolo ogumu n’omuwala (wakati) bwe baakwata vidiyo.
Nga oliko embooko z’abawala mu vidiyo obafuna otya?
Ndi waamukisa abawala bangi batera okunkubira nga baagala okulabikirako mu vidiyo zange era awo mbasunsula.
Omu ku bawala abali mu vidiyo eno nakulabyeko naye ku kabaga akamu simanyi wabadde omweyongeza?
Hahaha…. Nedda. twasisinkanye ku mukolo nga twemanyi kwe kutuula awamu nga bwe tunnyumya.
Vidiyo mwagikwatira wa?
Ekitundu ekimu twakikwatira South Africa mu kibuga Durban ate ekirala wano mu ggwanga ku serena hotel e Kigo.
Yakumazeko ssente mmeka?
Wonna awamu ziri mu bukadde 29
Buzibu ki bwe wasingze okufuna nga mugikwatta?.
Ha. okufuna mmotoka y’ekika kya ‘Mini cooper re loaded’ abakutte vidiyo gye babadde bagala tukozese mu bimu ku bitundu nga tukwata lwabadde lutalo.
Oluvannyuma lw’okutambula n’okusuula enkesi eno twagifunye ku lunaku olusembayo mu bimu ku bibanda bya mmotoka e Nakawa kyokka okugifulumya okugitwala e Kigo batusabye ssente nnyingi kubanga okufuluma yabadde


text:
Oruganikyo 63: Sulemani Omukama ow’Amagezi
SULEMANI akaba akyaali musigazi obu yafookere omukama. Nagonza muno Yahwe nokukuratira okuhabura Daudi oku yamuhaire. Yahwe nasiima muno Sulemani, nahabwekyo kiro kimu omu kiro, akamugambira omu kirooto ati: ‘Sulemani wakugondeze nkuhe ki?’
Sulemani nubwo kumugarukamu ati: ‘Yahwe Ruhanga wange, nkyali muto muno kandi tindukumanya kurungi kulema. Nahabwekyo ompe amagezi okulema abantu bawe mumulingo omurungi.’
Yahwe akasiima muno Sulemani eki yasabire. Nukwo kumugambira ati: ‘Habwokuba osabire amagezi hatali obwomezi oburungi rundi itungo, n’ahabwekyo ninyija kukuha amagezi maingi kukira omuntu wena eyali abaireho. Kandi ninyija n’okukuha nebyo ebyotasabire, ekitiinisa hamu n’itungo.’
Hakarabaho akaanya kake haija abakazi babiri n’ensonga yabu eyekaba egumire. Omukazi omu akasoborra ati: ‘Omukazi onu twikara omunju emu. Nkazaara omwana mwojo hanyuma y’okurabaho ebiro bibiri, nawe yazaara omwana ow’obwojo. Baitu mukiro ekimu, omwana we akafa. Baitu obu nkaba ngwijagire, akaleta omufu we yamunta haihi nukwo kutwara owange. Obu nasisimukire kandi nkarora omurambo gw’omwana, nketegereza ngu akaba atali wange.’
Hanyuma omukazi ondi akagamba: ‘Nangwa! Omwomezi nuwe wange, omufu nuwe owaawe!’ Omukazi ow’okubanza nukwo kugarukamu ati: ‘Nangwa! Omufu nuwe owaawe, omwomezi nuwe owange!’ Oku nukwo abakazi bagumire nibagamba bati. Hati Sulemani yakukozire ki?
Akatuma ngu bamuletere busitama, kandi obu bagiresere akaragira ati: ‘Saramu omwana omwomezi ebicweka bibiri. Buli mukazi omuhe ekicweka.’
Nyina w’omwana wenyine akarra nagira ati: ‘Nangwa! Otakikora. Mumumuhe amutwale!’ Baitu omukazi oli ondi akagamba ati: ‘Busaho nomu aine kumutwara; genda mumaiso omusalemu ebicweka bibiri.’
Hampero, Sulemani akagamba ati: ‘Otaita omwana! Muhe omukazi ow’okubanza. Nuwe nyina wenyini.’ Sulemani akamanya ngu nyina wenyini akaba nagonza muno omwana we, kandi akaba nasobora n’okumuha omukazi oli amutwale mukiikaro ky’okumwita. Abantu obu bahuliire nkoku Sulemani ajanguruire ensonga egyo, bakasemererwa muno kuba n’omukama ow’amagezi atyo.
Omubulemi bwa Sulemani, Ruhanga akaha abantu emigisa nyingi nukwo ensi ekeeza muno engano na sayiri, emizabibu n’emizaituni hamu n’ebyokulya ebindi. Abantu bajwaraga engoye enungi nokwikara omu maju amarungi. Buli muntu akaba n’ebintu ebirungi bingi.
1 Bakama 3:3-28; 4:29-34.
Ebikaguzo
- Yahwe akakaguza ki Sulemani, kandi akagarukamu ki?
- Habwokuba akasiima eki Sulemani yasabire Yahwe akamuraganiza kumuha ki?
- Mutalibaine ki abakazi ababiri ogu baletiire Sulemani?
- Nkoku orukurora omukisisani, Sulemani akajangurramu ata empaka zinu?
- Obulemi bwa Sulemani bwali bwamulingo ki, kandi habwaki?
Ebikaguzo ebindi
- Soma 1 Bakama 3:3-28.
Ebigambo bya Sulemani ebiri mu 1 Bakama 3:7 ebyokusima kuruga ha mutima gwe nibyegesa ki abasaija abahairwe obujunanizibwa mu kitebe kya Ruhanga? (Zab. 119:105; Nfu. 3:5, 6)
Sulemani akatuteraho kyokurorraho ki ha bintu ebitwine kusaba? (1 Bakam. 3:9, 11; Nfu. 30:8, 9; 1 Yoh. 5:14)
Omulingo Sulemani yajangurwiremu empaka hagati y’abakazi ababiri nikituha kita okunihira kw’amaani hansi y’obulemi bwa Sulemani Omukuru Yesu Kristo? (1 Bakam. 3:28; Is. 9:6, 7; 11:2-4)
- Soma 1 Bakama 4:29-34.
Kusaba kwa Sulemani okuyaihire ha mutima gwe Yahwe akakugarukamu ata? (1 Bakam. 4:29)
Omulingo abantu ogu bayekambaga kugenda kuhurra amagezi ga Sulemani, kinu kyakututairemu ntekereza ki ha kusoma Ekigambo kya Ruhanga? (1 Bakam. 4:29, 34; Yoh. 17:3; 2 Tim. 3:16)


text:
Isaaya
Chapter 1
1 Okwolesebwa kwa Isaaya omwana wa Amozi, kwe yalabanga ku Yuda ne Yerusaalemi, mu mirembe gya Uzziya, Yosamu, Akazi; ne Keezeekiya, bassekabaka ba Yuda.
2 Wulira ggwe Eggulu era tega okutu, ggwe Ensi, kubanga Mukama ayogedde: nayonsa ne ndera abaana, ne banjeemera,
3 Ente emanya nnyini yo, n'endogoyi emanya ekisibo kya mukama waayo: naye Isiraeri tamanyi, abantu bange tebalowooza.
4 Woowe eggwanga eririna ebibi, abantu abazitoowereddwa n'obutali butuukirivu, ezzadde ery'abakola obubi, abaana aboonoona: balese Mukama, banyoomye Omutukuvu wa Isiraeri, basenguse bazze ennyuma.
5 Ekibaagaza ki okukubibwa nate, n'okweyongera ne mweyongera okujeema? omutwe gwonna gulwadde, n'omutima gwonna guzirise.
6 Okuva munda w'ekigere okutuuka ku mutwe temuliimu bulamu; wabula ebiwundu, n'okuzimba, n'amabwa amavundu: tebibunizibwanga so tebisibibwanga so tebiteekebwangamu mafuta.
7 Ensi yammwe ezise; ebibuga byammwe byokeddwa omuliro; ensi yammwe, ab'amawanga bagiriira mu maaso gammwe, era ezise, kubanga ab'amawanga bagisudde.
8 Era omuwala wa Sayuuni asigadde ng'ensiisira eri mu lusuku lw'emizabbibu, ng'ekikuumirwamu ekiri mu nnimiro y'emyungu, ng'ekibuga ekizingizibwa.
9 Mukama ow'eggye singa teyatulekerawo kitundu ekyafikkawo ekitono ennyo, twandibadde nga Sodomu, twandifaananye nga Ggomola.
10 Muwulire ekigambo kya Mukama, mmwe abafuga Sodomu; mutege okutu eri amateeka ga Katonda waffe, mmwe abantu ab'e Ggomola.
11 Zigasa ki ssaddaaka zammwe enkumu ze munsalira, bw'ayogera Mukama: nzikuse endiga ennume enjokye eziweebwayo n'amasavu g'ensolo ensibe; so sisanyukira musaayi gwa nte, newakubadde ogw'abaana b'endiga, newakubadde ogw'embuzi emmandwa.
12 Bwe mujja okulabika mu maaso gange, ani eyabasalira kino, okulinnyirira empya zange?
13 Temuleetanga nate bitone ebitaliimu; obubaane bwa muzizo gye ndi; emyezi egibonese ne ssabbiiti, okuyita amakuŋŋaaniro, sisobola butali butuukirivu na kukuŋŋaana kwa ddiini.
14 Emyezi gyammwe egibonese n'embaga zammwe eziragiddwa obulamu bwange bubikyawa: kwe kutegana gye ndi; nkooye okubigumiikirizanga.
15 Era bwe munaayanjalanga engalo zammwe, naabakwekanga amaaso gange: weewaawo, bwe munaasabanga ebigambo ebingi, siiwulirenga: emikono gyammwe gijjudde omusaayi.
16 Munaabe, mwerongoose; muggyengawo obubi bw'ebikolwa byammwe bive mu maaso gange; mulekenga okukola obubi:
17 muyige okukolanga obulungi; mugobererenga eby'ensonga; mudduukirirenga ajoogebwa, musalenga omusango gw'atalina kitaawe, muwolerezenga nnamwandu.
18 Mujje nno, tuteese bw'ayogera Mukama: ebibi byammwe ne bwe biba ng'olugoye olumyufu, binaaba byeru ng'omuzira; ne bwe bitwakaala ng'ebendera, binaaba ng'ebyoya by’endiga.
19 Bwe munaagondanga nemuwulira; munaalyanga ebirungi eby’ensi:
20 naye bwe munaagaananga ne mujeemanga, munaaliibwanga n'ekitala: kubanga akamwa ka Mukama ke kakyogedde.
21 Ekibuga ekyesigwa nga kifuuse omwenzi! oyo eyajjulanga emisango egy'ensonga! obutuukirivu bwatuulanga mu ye, naye kaakano bassi.
22 Effeeza yo efuuse masengere, omwenge gwo gutabudwamu amazzi.
23 Abalangira bo bajeemu, mikwano gya babbi; buli muntu yeegomba enguzi, era agoberera empeera: tebasala musango gw'atalina kitaawe, so n'ensonga ya nnamwandu tetuuka gye bali.
24 Kyava ayogera Mukama, Mukama ow'eggye, Owaamaanyi owa Isiraeri, nti A, ndyeggyako abalabe bange, era ndiwalana eggwanga ku abo abankyawa:
25 era ndikuteekako omukono gwange, ne nnongooseza ddala amasengere go gonna, ne nziyawo essasi lyo lyonna:
26 era ndikomyawo abalamuzi bo ng'olubereberye, n'abateesa ebigambo byo nga mu kusooka: oluvannyuma oliyitibwa nti Ekibuga eky'obutuukirivu, ekibuga ekyesigwa.
27 Sayuuni alinunulibwa n'omusango n'abakyufu be n'obutuukirivu.
28 Naye okuzikirira kw'aboonoonyi n'abalina ebibi kulibeera wamu n'abo abaleka Mukama balimalibwawo.
29 Kubanga ensonyi ziribakwata olw'emivule gye mwegomba, era muliswazibwa olw'ensuku ze mweroboza.
30 Kubanga muliba ng'omuvule oguwotoka amalagala, era ng'olusuku omutali mazzi.
31 Era ow'amaanyi aliba ng'enfuuzi, n'omulimu gwe ng'olusasi olw'omuliro; era byombi biriggiira wamu, so tewaliba abizikiza.


text:
OMUMYUKA w’omubaka wa Gavumenti e Kalungu, Richard Ntulume Bwabye anenyezza abazadde nti obuluvu bwa ssente bubasusse ekibatuusizza okwekkiriranya ne bassedduvutto ababeera bakabassanyizza bawala baabwe abatanneetuuka ne batta emisango gy’okubasobyako egibaggulwako.
Bano yabalabudde nti bwe bataakikomye, ofiisi ya RDC ejja kubasitukiramu nabo bakwatibwe olw’okulinnyirira eddembe ly’abaana abawala okususse mu disitulikiti eno.
“Nga twakajja mu Kalungu, baatulaga ku mwana ow’emyaka 9 ng’atambula ajaagira ne batuloopera bwe yasobezebwako
Ssentebe w’ekyalo omu naye bwe twalondoola ensonga nga nnyina yaweebwa akakadde kalamba aka ssente n’atta
omusango, “ Bwabye bwe yakkaatirizza.
Bino yabitegeezezza Bannakalungu abeetabye ku mikolo gy’abakyala kwe bejjukanyirizza bye bayiseemu n’okukuza olunaku lwabwe gattako okusomesebwa ku binaabakulaakulanya mu maka.
Emikolo gyabadde ku kisaawe ky’amasomero ga Yesu Akwagala e Kiragga mu Ggombolola y’e Lwabenge Bwabye kwe yakiikiridde mukama we Shafiq Ssengooba Ssekandi nga gy’ategekeddwa omubaka omukyala owa Kalungu mu Palamenti Florence Kintu Mutebi.
“Tetuyinza kusirika busirisi ne tutavaayo kulwanirira ddembe ly’abaana butatyoboolwa, n’olwekyo ababadde n’omuze guno mwekomeko bunnambiro kuba anaatugwa mu ngalo kaakumujjuutuka,” Bwabye bwe yalabudde.
N’agattako nti obuzibu obulala buli ku bagagga abagobaganya abatuuze mu bibanja byabwe ng’omuze guno gulabikidde nnyo mu ggombolola y’e Lwabenge ne Lukaya n’agumya abatuuze nti ofiisi yaabwe tejja kulonzalonza okubalwanirira. Yagambye nti ofiisi yaabwe nzigule eri buli muntu anyigirizibwa


text:
Engero
Chapter 7
1 Mwana wange, okwatanga ebigambo byange, Oterekanga ebiragiro byange ewuwo.
2 Okwatanga ebiragiro byange obeerenga omulamu; N'etteeka lyange ng'emmunye ey'eriiso lyo.
3 Bisibenga ku mukono gwo; Biwandiikenga ku bipande eby'omutima gwo.
4 Gambanga amagezi nti Ggwe mwannyinaze; Oyitenga okutegeera ow'ekika kyammwe:
5 Bikukuumenga eri omukazi omugenyi, Eri omugenyi anyumiriza n'ebigambo bye.
6 Kubanga nalingiza mu ddirisa ery'ennyumba yange Mu mulimu omuluke ogw'omu ddirisa;
7 Ne ndaba mu batalina magezi, Ne ntegereza mu balenzi, Omuvubuka atalina kutegeera,
8 Ng'ayita mu luguudo kumpi ku mugguukiriro gwe, N'agenda mu kkubo eridda mu nnyumba ye;
9 Mu kizikiza, obudde nga buwungedde; Mu kizikiza eky'ekiro zigizigi.
10 Kale, laba, ne wamusisinkana omukazi Ng'ayambadde ebyambalo eby'omwenzi, era ow'omutima omugerengetanya.
11 Muyombi era mukakanyavu; Ebigere bye tebibeera mu nnyumba ye:
12 Oluusi aba mu nguudo, oluusi mu bifo ebigazi, Era ateegera ku buli mugguukiriro.
13 Awo n'amukwata n'amunywegera, N'amugamba ng'amusimbye amaaso nti
14 Ssaddaaka ez'ebiweebwayo olw'emirembe ziri wange; Leero mmaze okusasula obweyamo bwange.
15 Kyenvudde nfuluma okukusisinkana, Okunyiikira okunoonya amaaso go, era nkulabye.
16 Njaze ekitanda kyange n'amagodooli, N'engoye ez'amakuubo eza ppamba w’e Misiri.
17 Mpunyisizza bulungi ekiriri kyange N'obubaane n'omugavu n'eby'akaloosa.
18 Jjangu tukkute okwagala okukeesa obudde; Twesanyuse n'okwagala.
19 Kubanga baze tali ka, Yatambula lugendo lwa wala:
20 Yagenda ng'atwala ensawo eya ffeeza; Alikomawo omwezi nga gwa ggabogabo.
21 Amukkirizisa n'ebigambo bye ebirungi bingi, Amuwaliriza okugenda n'okwegonza okw'emimwa gye.
22 Amangu ago agenda amugobeberera, Ng'ente bw'egenda okusalibwa, Oba ng'amasamba bwe gagenda okukangavvula omusirusiru;
23 Okutuusa akasaale lwe kalifumita ekibumba kye; Ng'ennyonyi bw'eyanguwa okugwa mu kyambika, So tamanyi ng'alifiirwa obulamu bwe.
24 Kale nno, baana bange, mumpulirenga, Era mussengayo omwoyo eri ebigambo eby'omu kamwa kange.
25 Omutima gwo tegukyamiranga mu makubo ge, Towabiranga mu mpenda ze.
26 Kubanga yasuula bangi nga bafumitiddwa ebiwundu: Weewaawo, ababe abattibwa ggye ddene.
27 Ennyumba ye lye kkubo lyennyini eridda mu magombe. Nga likka mu bisenge eby'okufa.


text:
Engeri Y'okuyiga N'obukodyo Bwakwo:
Okuyiga n' okozesa obulungi ebiseera
Okozesa obulungi ebiseera
kwekutegeka n'okugoberera
ebiseera byo by'oba opimye mukuyiga osobole okutukiriza ebigendererwa
byo wadde nga waliwo obuvunanyibwa obulala nga amaka n'ebirala.
Amakubo mukino:
- Londoola enkozesa yebiseera byo.
- Lowooza ku ngeri gyokozesa mu obudde bwo.
- Zuula mangu obubonero obulaga nti otandise okwonoona ebiseera
byo.
- Manya ddi lwoba oganyulwa mu biseera byo.
Okumananya enkozesa y'ebiseera byo kikuyamba okugerageranya
ddi lwonomala emirimu gyo egy'okuyiga.
- Wandiika wansi ebyo by' onokola kikuyambe okumanyi kiki ekinakolebwa
leero, enkya oba mubiseera eby'omaso oba ebyo by' onetaagamu obuyambi
okuva mu banno.
- Pima obudde nebyokkola buli lunaku nebuli wiiki. Wandika wansi
abo bonosisinkana, byonosoma nebirala. Manya ki ekinaddako
buli ddakiika ate togenda kwebaka nga tonamanya kyonakola nkeera.
- Wandika wansi ebyo byoyagala okkola mu maaso. Lamba ku
kalendaliyo ekyo kikuyambe okugerageranya obudde bwo obweddembe.
Okutegeka okulungi okw' ebiseera by'okuyiga:
- Funa otulo otumala, lya bulungi ate wegayazemu oba okugenda
nga kumizannyo nga egyo.
- Sengeka emirimu okuva ku gusinga obukulu paka ku gusembayo.
- Wetegekere ekibiina nga bukyali nga oyisaamu mu by'onosoma.
- Tegeka wo obudde oyise mu byosomye mu kibiina nga wakkiavamu
;
Jukira nti okwelabira kutera kubaawo oluvanyuma lw' essawa
abiri mu nnya(24).
- Tekegeka eddakiika ataano ataano ez' okuyiga.
- Somera wotataganyizibwe.
- Gezako okozesa ebiseera by' oyonoona.
- Singa kutegeka kusomera mu budde bwa misana.
- Tegeka wo okuyisa mu by'osomye ku nkomerero ya week. Schedule
a weekly review
- Wegendereze tofuuka omuddu wentegeka yo, anti nga tekuwa mirembe.
Genda ku
Okutegeka ebigendererwa/n'ebiseera
Ekiddirira


text:
Bya DICKSON KULUMBA
KATIKKIRO Charles Peter Mayiga alambuzza Obuganda omulimu ogukoleddwa ku kizimbe Masengere omulundi ogusembyeyo nga tekinakwasibwa Kabaka ng’ekirabo ky’amazaalibwa nga April 13,2015 n'agamba nti akyayagala okukolera Pulojekiti endala okwegatta ku kizimbe kino.
Mayiga yagambye nti “ Okumaliriza Masengere kakyali katuuso, tukyakola ebintu ebirala bingi. Leero lwe lunaku olusembyeyo okulambula Masengere kyokka ettofaali ligenda kusigala ligenda mu maaso.
Buganda erina eddwaliro, bbanka, ttivi, Embeera ennyanja ya Kabaka mweeri ebasanyusa ate Olubiri lwa Kabaka mwali mutuseeyo ebiseera bino- lulina yiika 264 kyokka tukozesaako nga 20 n’olwekyo tukyakungaanya ettofaali Pakalasiti.”
Guno gwabadde mulundi gwa 11 buli nnaku zamwezi 17 buli mwezi nga Mayiga alambuza abantu omulimu ogukolebwa ku kizimbe kino ng’emu kun kola y’okulaga obweruufu n’okwongera okuzzaamu abantu amaanyi okutoola ettofaali nga balaba ensimbi zebatoola kyezikola.
Olukiiko lwa Buganda Twezimbe lwatongozebwa nga April 17,2014 okukungaanya ettofaali ly’okuzimba ekizimbe kino era omulimu negutandika mu nnaku ezaddirira era werutuukidde olwaleero ng’ebulayo ennaku 25 okutuukiriza nsalesale wa mwaka gumu okumaliriza.
Akulira akakiiko akazimba Masengere, Evaristo Sseguya yategezezza nti olunaku lw'amazaalibwa werunaatukira omulimu gugya kuba guwedde bulungi era obuganda bubeere bugumui ddala.
Ye Akulira akakiiko akagula ebintu ku Masengere Fred Kasozi Mamba nagamba nti mu nsawo musigaddemu obukadde 29 ate amabanja nga gali mu bukadde 519.
Omuwanika wa Buganda Twezimbe Gaster Lule Ntakke yategezezza nti omulimu gwabalirirwa okumalawo obuwumbi musanvu nga mu kiseera kino bakakozesaako obuwumbi buna n’ekitundu n'asaba abantu okwongera okusonda ensimbi era nalangirira nti ensimbi 16,779,050/- zezaleteddwa olwaleero
Omukolo gwetabiddwako Baminisita bangi, Abalangira n’Abambejja, abakungu era oluvanyuma Katikkiro yabakulembeddemu okulambula ekizimbe wekituuse.


text:
EMMUNDU yakyayibwa nnyo mu ggwanga lino olw’effugabbi ery’okujojobya abantu. Kyokka mu ngeri nnyingi kikyalabika nti emmundu y’erina okweyambisibwa okukuuma n’okutaasa obulamu bw’abantu n’ebintu byabwe mu nsi eno egudde eddalu.
Abazigu baagudde ku basuubuzi b’ente ababadde bava e Jinja mu Busoga nga bagenda e Nakasongola okusuubula ente ne babawulugumyamu amasasi g’emmundu ne babattamu abantu kkumi era ne babanyagululako ensimbi ezisoba mu bukadde 50.
Mu mulembe guno ogw’obunyazi n’obutemu bw’emmundu, abasuubuzi abatambula n’ensimbi ennyingi bwe zityo, waalibasuubidde nabo okubeera n’emmundu ez’okwekuumisa,oba waakiri okupangisa Poliisi ebakuume.
Abazigu okuba ab’ettima bwelityo erinyagulula abantu ate n’okubatirimbula, kiraga nti ebiseera biri emmundu mwe yakyayirwa ennyo olw’okweyambisibwa okukola eby’effujjo ebiseera ebyo bikomyewo.
Bwe kiba nti ebiseera by’effujjo bikomyewo, abantu tebalina kirala kyakukola okuggyako okweyambisa emmundu olw’okwetaasa effujjo ly’abazigu b’emmundu.
Gavumenti ekkiriza abantu okuweebwa layisinsi z’emmundu. Kyokka ne bwe baba tebafunye layisinsi ezo, abantu baddembe okweyambisa Poliisi erina emmundu ezo.
Era awo Mzee Zedde w’alabidde ennaku etekoma! Kale naawe sooka weebuuze olwo effujjo ly’okujojobya abantu n’emmundu lirikoma wa era lirikoma ddi?
Abantu b’eggwanga lino bayise mu biseera by’emmundu ebizibu ennyo. N’olwekyo akawuka akaali kakulumye bw’okalaba kadduke.
Tewali bantu kibeeweesaayo nga ssaddaaka okutambula n’ensimbi ennyingi zityo nga bagenda okusuubula, kyokka nga bakimanyi bulungi nti amakubo gajjudde bajambula ab’ettima nabo abali ku gw’okusuubula nga beeyambisa emmundu okunyagulula ate n’okuzikiriza obulamu.
Emmundu bw’eneeddamu okweyambisibwa abatujju okunyagulula n’okuzikiriza obulamu ao abantu banabanga abataanunulwanga.
Sikulimba.


text:
Ezekyeri
Chapter 2
1 N'aŋŋamba nti Omwana w'omuntu, yimirira ku bigere bye nange naayogera naawe.
2 Kale omwoyo ne guyingira mu nze bwe yayogera nange, ne gunnyimiriza ku bigere byange; ne mpulira oyo eyayogera nange.
3 N'aŋŋamba nti Omwana w'omuntu, nkutuma eri abaana ba Isiraeri eri amawanga amajeemu, abanjeemedde: bo ne bajjajjaabwe bansobyanga okutuukira ddala ku lunaku olwa leero.
4 N'abaana ba kyejo, era ba mitima mikakanyavu; nkutuma eri abo: era olibagamba nti Bw'ati bw'ayogera Mukama Katonda.
5 Nabo, oba nga banaawulira, oba nga banaalekayo, (kubanga nnyumba njeemu era naye balimanya nga mu bo mubaddemu nnabbi.
6 Naawe omwana w'omuntu, tobatyanga, so totyanga bigambo byabwe, newakubadde emyeramannyo n'amaggwa nga biri naawe, era ng'obeera mu njaba ez'obusagwa: totyanga bigambo byabwe, so tokeŋŋentererwanga olw'amaaso gaabwe, newakubadde nga nnyumba njeemu.
7 Era olibagamba ebigambo byange oba nga banaawulira) oba nga banaalekayo: kubanga bajeemu nnyo nnyini.
8 Naye ggwe, omwana w'omuntu, wulira kye nkugamba tobanga ggwe mujeemu ng'ennyumba eyo enjeemu: yasama akamwa ko olye ekyo kye nkuwa:
9 Awo bwe nnatunula, laba, omukono gugololwa eri nze; era, laba, omuzingo gw'ekitabo nga guli omwo;
10 n'agwanjululiza mu maaso gange; era gwawandiikibwa munda ne kungulu: era mwawandiikibwamu okuwuubaala n'okukungubaga n'obuyinike.


text:
Ezekyeri
Chapter 24
1 Nate mu mwaka ogw'omwenda mu mwezi ogw'ekkumi ku lunaku olw'omwezi olw'ekkumi ekigambo kya Mukama ne kinjijira nga kyogera nti
2 Omwana w'omuntu, weewandiikire erinnya ery'olunaku, ery'olunaku olwa leero: kabaka w'e Babulooni yasemberera Yerusaalemi ku lunaku luno.
3 Era ogerere ennyumba enjeemu olugero obagambe nti Bw'ati bw'ayogera Mukama Katonda nti Teekako sseffuliya, giteekeko, era ogifukemu amazzi:
4 okuŋŋaanye ebifi byamu obiteekemu, buli kifi ekirungi, ekisambi n'omukono; gijjuze amagumba agasinga obulungi.
5 Ddira ku mbuzi esinga obulungi, otuume amagumba wansi waayo: gyeseze bulungi; weewaawo, amagumba gaayo gafumbibwe wakati mu yo.
6 Mukama Katonda kyava ayogera bw'ati nti Zisanze ekibuga eky'omusaayi, essufuliya omuli obutalagge bwayo, so n'obutalagge bwayo tebugivuddeemu! giggyeemu kitundu kitundu; tegwiriddwako kalulu.
7 Kubanga omusaayi gwakyo guli wakati mu kyo; kyaguteeka ku lwazi olwereere; tekyagufuka ku ttaka okugubikkako enfuufu;
8 gulinnyise ekiruyi okuwalana eggwanga, kyenvudde nteeka omusaayi gwakyo ku lwazi olwereere, guleme okubikkibwako.
9 Mukama Katonda kyava ayogera bw'ati nti Zisanze ekibuga eky'omusaayi! era nange nditeekera enkoomi okuba ennene.
10 Tindikira enku nnyingi, oyase omuliro, ofumbire ddala ennyama, okwase amazzi g'ennyama, amagumba gasiriire.
11 Olyoke ogiteeke ku manda gaayo nga teriimu kintu, ebugume, n'ekikomo kyayo kiggye, n'empitambi yaayo esaanuuke mu yo, obutalagge bwayo bumalibwewo.
12 Kyekooyezza n'okutegana: era naye obutalagge bwakyo obungi tebukivaamu; obutalagge bwakyo tebuvaamu na muliro.
13 Mu mpitambi yo mulimu obukaba: kubanga nakulongoosa so tewalongoosebwa, kyoliva olema okulongoosebwa empitambi yo nate n'akatono okutuusa lwe ndikkusa ekiruyi kyange ku ggwe.
14 Nze Mukama nkyogedde: kirituuka nange ndikikola; siridda nnyuma so sirisonyiwa so siryejjusa; ng'amakubo go bwe gali era ng'ebikolwa byo bwe biri, bwe balikusalira omusango, bw'ayogera Mukama Katonda.
15 Era ekigambo kya Mukama ne kinjijira nga kyogera nti
16 Omwana w'omuntu, laba, oliba oli awo ne nkuggyako ekyo amaaso go kye geegomba: era naye towuubaalanga so tokaabanga maziga so n'amaziga go galemenga okukulukuta
17 Ssa ebikkowe naye kasirise towuubaalira afudde, weesibe ekiremba kyo, onaanike engatto zo mu bigere, so tobikka ku mimwa gyo, so tolyanga ku mmere ey'abantu.
18 Awo ne njogera n'abantu enkya; akawungeezi mukazi wange n'afa: ne nkola enkya nga bwe nnalagiddwa.
19 Abantu ne baŋŋamba nti Tootubuulire ebigambo bino bwe biri ku ffe, kyova okola bw'otyo?
20 Awo ne mbagamba nti Ekigambo kya Mukama kyanjijidde nga kyogera nti
21 Gamba ennyumba ya Isiraeri nti Bw'ati bw'ayogera Mukama Katonda nti Laba, ndyonoona ekifo kyange ekitukuvu, amalala ag'obuyinza bwammwe, amaaso gammwe kye geegomba, n'ekyo emmeeme yammwe ky'esaasira; kale abaana bammwe ab'obulenzi n'ab'obuwala be mwaleka ennyuma baligwa n'ekitala.
22 Nammwe mulikola nga nze bwe nkoze: temulibikka ku mimwa gyammwe so temulirya mmere ya bantu.
23 N'ebiremba byammwe biriba ku mitwe gyammwe, n'engatto zammwe mu bigere byammwe: temuliwuubaala so temulikaaba; naye muliyongoberera mu butali butuukirivu bwammwe, ne musinda buli muntu ne munne.
24 Bwe kityo Ezeekyeri aliba gye muli akabonero; nga byonna bwe biri by'akoze bwe mutyo bwe mulikola: ekyo bwe kirijja, kale ne mulyoka mutegeera nga nze Mukama Katonda.
25 Naawe, omwana w'omuntu, ku lunaku lwe ndibaggyako amaanyi gaabwe, essanyu ery'ekitiibwa kyabwe, amaaso gaabwe kye geegomba, n'ekyo kye bateekako omutima gwabwe, abaana baabwe ab'obuenzi n'ab'obuwala,
26 kale ku lunaku olwo tekiriba bwe kityo ng'oyo aliwona alijja gy'oli okukikuwuliza n'amatu go!
27 Ku lunaku lwo akamwa ko kalyasamira oyo aliba ng'awonye, n'oyogera so toliba kasiru nate: bwe kityo oliba kabonero gye bali; kale balimanya nga ze Mukama.


text: Ebituli ebiri mu nteekateeka y’okujuna abavubu eya Youth Livelihood Program gavumenti ebitadde ku kya butaba na bakugu bannyikiza nkola enoPius Bigirimana nga ono ye muwandiisi w’enkalakalira mu minisistule y’ekikula ky’abantu, agamba nti balina abantu batono ddala ku zidisitulikiti abasobola okulondola ko okusomesa abavubuka enkola eno.Bigirimana atubuulidde nti waliwo ebibiina bya bavubuka ebigaana okuzayo ensimbi zebewola ekiwalirirza gavumenti okulagila ebitongole ebikesi ko wofisi ya kalisoliso wa gavumenti okubanoonyerezaako.


text:
Zekkaliya
Chapter 7
1 Awo olwatuuka mu mwaka ogw'okuna ogwa kabaka Daliyo, ekigambo kya Mukama ne kijja eri Zekkaliya ku lunaku olw'okuna olw'omwezi ogw'omwenda, mu Kisuleevu.
2 Awo aba Beseri baali batumye Salezeeri ne Legemumereki n'abantu baabwe kwegayirira ekisa kya Mukama,
3 n'okwogera ne bakabona ab'omu nnyumba ya Mukama w'eggye ne bannabbi, nga boogera nti Nandikaabidde amaziga mu mwezi ogw'okutaano nga neeyawudde nga bwe nnakola mu myaka gino egyenkana wano?
4 Awo ekigambo kya Mukama w'eggye ne kijja gye ndi nga kyogera nti
5 Gamba abantu bonna ab'omu nsi ne bakabona ng'oyogera nti Bwe mwasiibanga ne mukubira ebiwoobe mu mwezi ogw'okutaano ne mu gw'omusanvu, mu myaka gino ensanvu, nze mwansiibira nze n'akatono?
6 Era bwe mulya ne bwe munywa, temweriira mwekka, temwenywera mwekka?
7 Tekibagwanidde kuwulira bigambo Mukama bye yalangiriranga mu bannabbi ab'edda, Yerusaalemi bwe kyalimu abantu era nga kiri mirembe, n'ebyalo byakyo ebyali bikiriraanye enjuyi zonna, n'ensi ey'obukiika obwa ddyo n'ensenyi nga bikyalimu abantu?
8 Awo ekigambo kya Mukama ne kijja eri Zekkaliya, nga kyogera nti
9 Bw'ati bw'ayogedde Mukama w'eggye, nti Musalenga emisango egy'ensonga, era mukolenga buli muntu muganda we ekisa n'okusaasira;
10 era muleme okujooganga nnamwandu ne bamulekwa, omugenyi n'omwavu; era muleme okulowoozanga obubi omuntu yenna eri munne mu mutima gwammwe.
11 Naye ne bagaana okuwulira ne baggyawo ekibegabega ne basiba amatu gaabwe baleme okuwulira.
12 Weewaawo, ne bakakanyaza emitima gyabwe ng'ejjinja ery'embaalebaale baleme okuwulira amateeka n'ebigambo Mukama w'eggye bye yaweererezanga n'omwoyo gwe mu mukono gwa banaabbi ab'edda; obusungu bungi kyebwava buva eri Mukama w'eggye.
13 Awo olwatuuka bwe yayogerera waggulu, nabo ne bagaana okuwulira; bwe kityo balikaaba, nange ndigaana okuwulira, bwe yayogera Mukama w'eggye;
14 naye ndibasaasaanyiza n'embuyaga ez'akazimu wakati w'amawanga ge batamanyanga. Awo ensi n'eyonooneka ennyuma waabwe, omuntu yenna alemenga okuyitamu wadde okuddamu; kubanga baagifuula amatongo ensi eyeegombebwa.


text:
Isaaya
Chapter 62
1 Ku lwa Sayuuni kyendiva nnema okusirika ne ku lwa Yerusaalemi kyendiva nnema okuwummula, okutuusa obutuukirivu bwe lwe bulifuluma ng'okumasamasa, n'obulokozi bwe ng'ettabaaza eyaka.
2 Kale amawanga galiraba obutuukirivu bwo, ne bakabaka bonna ekitiibwa kyo: awo olituumibwa erinnya eriggya akamwa ka Mukama lye kalituuma.
3 Era oliba ngule ya bulungi mu mukono gwa Mukama, n'enkuufiira ey'obwakabaka mu mukono gwa Katonda wo.
4 Toliyitibwa nate lwa kubiri nti Alekeddwa; so n'ensi yo teriyitibwa nate nti Eyazika: naye oliyitibwa nti Gwe nsanyukira, n'ensi yo eriyitibwa nti Eyafumbirwa: kubanga Mukama akusanyukira, n'ensi yo erifumbirwa.
5 Kuba omulenzi nga bw'awasa omuwala, bwe batyo batabani bo bwe balikuwasa: era ng'awasa omugole bw'asanyukira omugole, bw'atyo Katonda wo bw'alikusanyukira.
6 Ntadde abakuumi ku bbugwe wo, ggwe Yerusaalemi; tebalisirika n'akatono emisana n'ekiro: mmwe abajjukiza ba Mukama, temuwummulanga,
7 so temumuganyanga kuwummula, okutuusa lw'alinyweza n’afuula Yerusaalemi okuba ettendo mu nsi.
8 Mukama alayidde omukono gwe ogwa ddyo n'omukono ogw'amaanyi ge nti Mazima siriwaayo nate eŋŋaano yo okuba emmere y'abalabe bo; so ne bannaggwanga tebalinywa mwenge gwo gwe wakolera emirimu:
9 naye abaagikungula be baligirya ne batendereza Mukama; n'abo abaagunoga be baligunywera mu mpya ez'omu watukuvu wange.
10 Muyite, muyite mu nzigi; mulongoose ekkubo ery'abantu; mugulumize mugulumize enguudo; mulondemu amayinja; muyimusize amawanga ebendera.
11 Laba, Mukama alangiridde enkomerero y'ensi nti Mugambe omuwala wa Sayuuni nti Laba, obulokozi bwo bujja; laba empeera ye eri naye n'okusasula kwe kuli mu maaso ge.
12 Era balibayita nti Bantu batukuvu, Banunule ba Mukama: naawe oliyitibwa nti Eyanoonyezebwa, Kibuga ekitalekebwa.


text:
OMUBAKA wa Kawempe North mu palamenti Latif, Sengendo Sebaggala yattunse n’abakazi mu mazina ku mukolo
abakazi b’e Kanyanya kwe baakulizza olunaku lw’abakazi mu Mpeewo Valley.
D.J bwe yasuddeemu akayimba ka Judith Babirye aka’ Maama,’ Sebaggala n’asituka n’abakazi abalala ne bamugoberera.
Wabula waliwo eyabadde ayambadde ka musalankwawa nga yeesibye n’ekikooyi naye n’amwegattako ekyaleetedde abamu okwebuuza gye yabadde alese engoye ze ate abalala nga beebuuza oba ye tatya kukunamira mubaka?
Ndowooza yabadde agenda kuzina Maganda


text:
Oruganikyo 36: Enyana ey’Ezabbu
MAWEE! Abantu nibakora ki hati? Nibaramya enyana! Habwaki nibakora ekintu kinu?
Musa obu yamazire akasumi karaira ha rusozi, abantu bakagamba bati: ‘Titurukumanya ekibaireho hali Musa. Katwekorre ruhanga aratwebembera kuruga omu nsi egi.’
Mugenzi wa Musa, Aroni akagambira abantu ati: ‘Mucwemu empeeta zanyu eza zabbu eziri omu matu ganyu muzindeteere.’ Abantu obu bakikozire, Aroni akazagya yazikoramu enyana eya zabbu n’abantu bakagamba bati: ‘Onu nuwe ruhanga waitu eyatwihire omu Misiri!’ Hanyuma y’ebi, Abaisareri bakaba n’obugenyi bw’amaani kandi baramya enyana eya zabbu.
Yahwe obu yaboine eki bakozire, akasalirwa muno. Nukwo kugambira Musa ati: ‘Rahuka osirimuke abantu basisire muno. Beberwe ebiragiro byange nibainamira enyana eya zabbu.’
Musa akarahuka okusirimuka kuruga ha rusozi. Obu yairiire haihi, kinu nikyo yarozire. Abantu baali nibazina kwehinguliriza enyana eya zabbu! Kinu kikabihiiza muno Musa n’okunaga yanaga hansi ebibbali bibiri eby’amabale nambere ebiragiro byaali bihandikirwe n’okubyata. Hanyuma akakwata enyana y’ezabbu yagyagya yagisasangurra kimu.
Abantu bakaba bakozire ekintu kibi muno. Hanyuma Musa akagambira abasaija abamu kukwata rurara zabu. Musa yagamba ati: ‘Abantu boona ababi abaramize enyana ya zabbu bakaba baine kwitwa.’ Nukwo abasaija bakaita abantu 3,000! Kinu tikirukwoleka ngu twine kuramya Yahwe wenka omukiikaro ky’okuramya ba ruhanga ab’ebisuba?
Okuruga 32:1-35.
Ebikaguzo
- Abantu baali nibakora ki omu kisisani ekyo, kandi habwaki?
- Habwaki Yahwe yababihirirwe, kandi Musa obu yaboine eki barukukora akakora ki?
- Kiki Musa eki yaragire abasaija abamu okukora?
- Oruganikyo runu nirutwegesa ki?
Ebikaguzo ebindi
- Soma Okuruga 32:1-35.
Ekyabaireho kinu nikitwoleka ngu Yahwe aine ntekereza ki hali kujwanganiza edini y’ebisuba hamu n’okuramya okw’amananu? (Kurug. 32:4-6, 10; 1 Kol. 10:7, 11)
Mu bikwatiraine n’eby’okwesemeza nk’okuzina, Abakristayo baine kwerinda bata? (Kurug. 32:18, 19; Bef. 5:15, 16; 1 Yoh. 2:15-17)
Oruganda rwa Levi rukataho ruta eky’okurorraho ekirungi mu kugumira ha buhikirire? (Kurug. 32:25-28; Zab. 18:25)


text:
Chapter 1
1 Okusooka kw'enjiri ya Yesu Kristo, Omwana wa Katonda.
2 Nga bwe kyawandiikibwa mu nnabbi Isaaya nti Laba, nze ntuma omubaka wange mu maaso go, Alirongoosa oluguudo lwo;
3 Eddoboozi lye ayogerera waggulu mu ddungu nti Mulongoose oluguudo lwa Mukama, Muluŋŋamye amakubo ge;
4 Yokaana yajja eyabatiza mu ddungu n'abuulira okubatizibwa okw'okwenenya olw'okuggibwako ebibi.
5 N'ensi yonna ey'e Buyudaaya n'ab'e Yerusaalemi bonna ne bavaayo ne bajja gy'ali ne babatizibwa ye mu mugga Yoludaani nga baatula ebibi byabwe.
6 Ne Yokaana yayambalanga byoya bya ŋŋamira, n'olukoba lw'eddiba mu kiwato kye, ng'alya enzige n'omubisi gw'enjuki ez'omu nsiko.
7 N'abuulira ng'agamba nti Ajja ennyuma wange ye ansinga amaanyi, so sisaanira kukutama kutuggulula lukoba lwa ngatto ze.
8 Nze nababatiza n'amazzi, naye oyo alibabatiza n'Omwoyo Omutukuvu.
9 Awo olwatuuka mu nnaku ezo Yesu n'ava e Nazaaleesi eky'e Ggaliraaya n'ajja okubatizibwa Yokaana mu Yoludaani.
10 Amangu ago bwe yava mu mazzi, n'alaba eggulu nga liyulise, n'Omwoyo ng'ali ng'ejjiba ng'akka ku ye:
11 n'eddoboozi ne lifuluma mu ggulu erigamba nti Ggwe Mwana wange gwe njagala, gwe nsanyukira ennyo.
12 Amangu ago Omwoyo n'amugobera mu ddungu.
13 N'amalayo mu ddungu ennaku amakumi ana ng'akemebwa Setaani; n'aba wamu n'ensolo; bamalayika ne bamuweereza.
14 Awo oluvannyuma Yokaana ng'amaze okuweebwayo, Yesu n'ajja e Ggaliraaya, ng'abuulira enjiri ya Katonda,
15 ng'agamba nti Ekiseera kituuse, obwakabaka bwa Katonda busembedde, mwenenye, mukkirize enjiri.
16 Bwe yali ng'ayita ku lubalama lw'ennyanja ey'e Ggaliraaya n'alaba Simooni ne Andereya muganda wa Simooni nga basuula omugonjo mu nnyanja, kubanga baali bavubi.
17 Yesu n'abagamba nti Mujje muyite nange, ndibafuula abavubi b'abantu.
18 Amangu ago ne baleka awo emigonjo ne bagenda naye.
19 Bwe yasemberayo mu maaso katono, n'alaba Yakobo omwana wa Zebbedaayo ne Yokaana muganda we, abo bombi baali mu lyato nga bayunga emigonjo.
20 Amangu ago n'abayita: ne baleka awo kitaabwe Zebbedaayo mu lyato ng'ali n'abo abakolera empeera, ne bamugoberera.
21 Ne bayingira e Kaperunawumu; amangu ago ku lunaku lwa ssabbiiti n'ayingira mu kkuŋŋaaniro n'ayigiriza.
22 Ne bawuniikirira olw'okuyigiriza kwe: kubanga yabayigiriza nga ye nnyini buyinza, so si ng'abawandiisi.
23 Amangu ago mu kkuŋŋaaniro lyabwe mwalimu omuntu aliko dayimooni omubi; n'akaaba
24 nga agamba nti Otuvunaana ki, Yesu ow'e Nazaaleesi? ozze kutuzikiriza? nkumanyi ggwe, ggwe oli Mutukuvu wa Katonda.
25 Yesu n'amuboggolera ng'agamba nti Bunira, muveeko.
26 Dayimooni n'amutaagula n'akaaba eddoboozi ddene n'amuvaako.
27 Ne beewuunya bonna, ne beebuuzaganya nga bagamba nti kiki kino? okuyigiriza kuggya! alagira n'obuyinza dayimooni ne bamuwulira.
28 Amangu ago ettutumu lye ne libuna ensi yonna eriraanye Ggaliraaya.
29 Amangu ago bwe baafuluma mu kkuŋŋaaniro ne bagenda wamu ne Yakobo ne Yokaana mu nnyumba ya Simooni ne Andereya.
30 Awo nnyina mukazi wa Simooni yali ng'agalamidde ng'alwadde omusujja; amangu ago ne bamubuulira bw'ali:
31 n'ajja n'amukwata ku mukono n'amugolokosa, omusujja ne gumuwonako, n'abaweereza.
32 Awo olweggulo, enjuba ng'egudde, ne bamuleetera abalwadde bonna, n'abo abaliko dayimooni.
33 N'ekibuga kyonna ne kikuŋŋaanira ku wankaaki.
34 N'awonya bangi abaali balwadde endwadde nnyingi, n'agoba dayimooni bangi n'atabaganya kwogera kubanga baamumanya.
35 Awo mu makya ennyo, nga bukyali kiro, n'agolokoka n'afuluma n'agenda mu ddungu, n'asabira eyo.
36 Simooni n'abo abaali naye ne bamugoberera;
37 ne bamulaba ne bamugamba nti Bonna bakunoonya.
38 N'abagamba nti Tugende awalala mu bibuga ebiri okumpi mbuulire n'eyo; kubanga ekyo kye nnajjirira.
39 N'ayingira mu makuŋŋaaniro gaabwe mu Ggaliraaya yonna, ng'abuulira ng'agoba dayimooni.
40 Omugenge n'ajja gy'ali, ng'amwegayirira ng'amufukaamirira ng'amugamba nti Bw'oyagala, oyinza okunnongoosa.
41 N'amusaasira n'agolola omukono gwe n'amukwatako n'amugamba nti Njagala; longooka.
42 Amangu ago ebigenge bye ne bimuwonako n'alongooka.
43 N'amukuutira nnyo amangu ago n'amusindika
44 n'amugamba nti Laba tobuulirako muntu; naye genda weeyoleke eri kabona, oweeyo olw'okulongooka kwo Musa bye yalagira okuba omujulirwa gye bali.
45 Naye n'afuluma, n'asooka okukibuulira ennyo n'okubunya ekigambo, n'okuyinza n'atayinza Yesu okuyingira nate mu kibuga mu lwatu, naye yali bweru mu malungu; ne bajja gy'ali nga bava wonna wonna.


text:
Essuula 1
1 Yuda, omuddu wa Yesu Kristo, era muganda wa Yakobo, eri abo abayitibwa, abaagalwa mu Katonda Kitaffe, era abakuumirwa Yesu Kristo:
2 okusaasira n'emirembe n'okwagala byongerwengako gye muli.
3 Abaagalwa, bwe nnali nga nfuba okubawandiikira eby'obulokozi bwaffe fenna, nnawalirizibwa okubawandiikira okubabuulirira okuwakaniranga ennyo okukkiriza abatukuvu kwe baaweebwa omulundi ogumu.
4 Kubanga waliwo abantu abayingira nga basensera abaawandiikirwa edda omusango guno, abatatya Katonda, abakyusa ekisa kya Katonda waffe okuba obukaba, ne beegaana Yesu Kristo, ye Mwami ye Mukama waffe omu yekka.
5 Naye njagala okubajjukiza, newakubadde nga byonna mwabimanya omulundi gumu, nga Mukama, bwe yamala okulokola abantu mu nsi y'e Misiri, oluvannyuma n'azikiriza abatakkiriza.
6 Ne bamalayika abataakuuma bukulu bwabwe bo, naye ne baleka ekifo kyabwe bo bennyini, abakuumira mu njegere ez'ennaku zonna wansi w'ekizikiza olw'omusango ogw'oku lunaku olukulu.
7 Nga Sodomu ne Ggomola n'ebibuga ebyaliraanawo, bwe byayendera ddala okwenkana nabo ne bikyama okugobereranga omubiri omulala, byateekebwawo okuba ekyokulabirako, nga bibonerezebwa n'omusango ogw'omuliro ogutaggwaawo.
8 Naye era benkana nabo mu kulootaloota kwabwe nga basiiga omubiri empitambi era bagaana obukulu, era bavuma ab'ekitiibwa.
9 Naye Mikaeri, malayika omukulu, bwe yayomba ne Setaani n'ayogera naye olw'omubiri gwa Musa, teyayaŋŋanga kumuleetako musango gwa kuvuma, naye yagamba nti Mukama akunenye.
10 Naye abo bye batamanya byonna babivuma: bye bamanya mu buzaaliranwa ng'ensolo ezitalina magezi mu ebyo bazikirira.
11 Zibasanze! kubanga batambulira mu kkubo lya Kayini, ne baddukanira mu kukyama kwa Balamu olw'empeera, ne babuulira mu kuwakana kwa Koola.
12 Bano ge mayinja agatalabika mu mbaga zammwe ez'okwagalana bwe balya nammwe, abasumba abeerunda bokka awatali kutya; ebire ebitaliimu mazzi nga bitwalibwa empewo; emiti egiwaatula, egitalina bibala, egyafa awabiri, egyakuulibwa n'emmizi;
13 amayengo ag'omu nnyanja ageefuukuula, agabimba ejjovu ze nsonyi zaabwe bo; emmunyeenye ezikyama eziterekeddwa ekizikiza ekikutte ennyo emirembe n'emirembe.
14 Era abo yabalagulako Enoki, ow'omusanvu okuva ku Adamu, ng'ayogera nti Laba, Mukama yajja n'abatukuvu be kakumi,
15 okuleeta omusango ku bonna, n'okusinza omusango bonna abatatya Katonda olw'ebikolwa byabwe byonna bye bakoledde mu butatya Katonda, n'olw'ebigambo byabwe byonna ebikakanyavu aboonoonyi abatatya Katonda bye bamwogeddeko.
16 Abo be beemulugunya, be banyiiga, abatambula ng'okwegomba kwabwe bwe kuli (n'akamwa kaabwe koogera ebigambo ebiyinga okukulumbala), nga bassaamu abantu ekitiibwa olw'amagoba.
17 Naye mmwe, abaagalwa, mujjukirenga ebigambo ebyayogerwa edda abatume ba Mukama waffe Yesu Kristo;
18 bwe baabagamba nti Mu biro eby'oluvannyuma walibaawo abasekerezi abatambula ng'okwegomba kwabwe bo bwe kuli okw'obutatya Katonda.
19 Abo be baleeta okwawula, ab'omubiri, abatalina Mwoyo.
20 Naye mmwe, abaagalwa, bwe mwezimba ku kukkiriza kwammwe okutukuvu ennyo, nga musaba mu Mwoyo Omutukuvu,
21 mwekuumenga mu kwagala kwa Katonda, nga mulindirira okusaasira kwa Mukama waffe Yesu Kristo olw'obulamu obutaggwaawo.
22 Era abalala mubasaasirenga ababuusabuusa;
23 era abalala mubalokolenga, nga mubakwakkula okubaggya mu muliro; era abalala mubasaasirenga mu kutya; nga mukyawa ekyambalo omubiri kye gwasiiga amabala.
24 Naye oyo ayinza okubakuuma obuteesittala, n'okubayimiriza mu maaso g'ekitiibwa kye nga temuliiko bulema mu kujaguza,
25 Katonda omu yekka Omulokozi waffe, ku bwa Yesu Kristo Mukama waffe, aweebwenga ekitiibwa, obukulu, amaanyi n'obuyinza, edda n'edda ng'emirembe n'emirembe teginnabaawo, kaakano era n'emirembe egitaliggwaawo. Amiina.


text:
Olugero 59: Lwaki Dawudi Alina Okudduka
OLUVANNYUMA lwa Dawudi okutta Goliyaasi, omukulu w’eggye lya Isiraeri ayitibwa Abuneeri amuleeta ewa Sawulo. Sawulo asanyukira nnyo Dawudi. Amufuula omukulu mu ggye lye era n’amutwala abeere mu nnyumba ya kabaka.
Oluvannyuma, ng’eggye likomyewo okuva okulwanyisa Abafirisuuti, abakazi batandika okuyimba: ‘Sawulo asse nkumi na nkumi, naye Dawudi asse mitwalo na mitwalo.’ Kino kikwasa Sawulo obuggya, kubanga Dawudi aweereddwa ekitiibwa kingi okusinga Sawulo. Naye mutabani wa Sawulo ayitibwa Yonasaani takwatibwa buggya. Ayagala nnyo Dawudi, era ne Dawudi ayagala nnyo Yonasaani. Bombi beeyama okusigala nga ba mukwano.
Dawudi akuba bulungi ennanga, era Sawulo ayagala nnyo ennyimba z’akuba. Naye lumu obuggya bwa Sawulo bumuleetera okukola ekintu ekibi ennyo. Nga Dawudi akuba ennanga, Sawulo akwata effumu lye n’alikanyuga, ng’agamba: ‘Nja kutunga Dawudi mu kisenge!’ Naye Dawudi alyewoma ne lifumita ebbali. Oluvannyuma Dawudi yeewoma effumu lya Sawulo omulundi ogw’okubiri. Dawudi kati akitegeera nti ateekwa okwegendereza.
Ojjukira obweyamo Sawulo bwe yakola? Yagamba nti yandiwadde muwala we omusajja eyandise Goliyaasi. Mu nkomerero Sawulo agamba Dawudi nti ayinza okutwala muwala we Mikali, naye okusooka ateekwa okutta abalabe Abafirisuuti 100. Kirowoozeko ekyo! Sawulo asuubira nti Abafirisuuti bajja kutta Dawudi. Naye balemwa, n’olwekyo Sawulo awa Dawudi muwala we okuba mukyala we.
Lumu Sawulo agamba Yonasaani awamu n’abaddu be bonna nti ayagala kutta Dawudi. Naye Yonasaani agamba kitaawe: ‘Tokola kabi konna ku Dawudi. Talina kibi kyonna kye yali akukoze. Wabula, buli kintu kyonna ky’akoze kikuganyudde nnyo. Yateeka obulamu bwe mu kabi bwe yatta Goliyaasi, era bwe wakiraba, wasanyuka.’
Sawulo awuliriza mutabani we, era asuubiza obutakola Dawudi kabi konna. Dawudi akomezebwawo, era n’addamu okuweereza Sawulo mu nnyumba ye nga bwe yali akola mu kusooka. Kyokka, lumu nga Dawudi akuba ennyimba, Sawulo addamu okukanyugira Dawudi effumu. Dawudi alyewoma, era effumu lifumita ekisenge. Guno mulundi gwa kusatu! Dawudi akimanya nti kati alina okudduka!
Ekiro ekyo Dawudi agenda mu nnyumba ye. Naye Sawulo atuma abasajja okumutta. Mikali amanyi kitaawe ky’ateekateeka okukola. N’olwekyo agamba mwami we: ‘Singa toogende ekiro, enkya ojja kuttibwa.’ Ekiro ekyo Mikali ayamba Dawudi okudduka ng’ayita mu ddirisa. Okumala emyaka nga musanvu Dawudi alina okwekweka mu bifo eby’enjawulo Sawulo aleme okumuzuula.
1 Samwiri 18:1-30; 19:1-18.
Ebibuuzo
- Lwaki Sawulo akwatirwa Dawudi obugya, naye mutabani we Yonasaani wa njawulo mu ngeri ki?
- Lumu kiki ekibaawo nga Dawudi akubira Sawulo ennanga?
- Kiki Sawulo ky’agamba Dawudi okukola okusobola okuwasa muwala we Mikali, era lwaki Sawulo amugamba bwatyo?
- Nga bw’olaba mu kifaananyi, kiki ekibaawo omulundi ogw’okusatu nga Dawudi akubira Sawulo ennanga?
- Mikali awonya atya obulamu bwa Dawudi, era Dawudi alina kukola ki okumala emyaka musanvu?
Ebibuuzo ebyongerezeddwako
- Soma 1 Samwiri 18:1-30.
Okwagala okutajjulukuka okwaliwo wakati wa Yonasaani ne Dawudi kulaga kutya okwagala okuliwo wakati we “endiga endala” ne “ekisibo ekitono”? (1 Sam. 18:1; Yok. 10:16; Luk. 12:32; Zek. 8:23)
Okuva bwe kiri nti Yonasaani ye yandibadde omusika wa Sawulo, 1 Samwiri 18:4 walaga watya obuwulize bwa Yonasaani eri oyo alondeddwa okuba kabaka?
Ekyokulabirako kya Sawulo kiraga kitya nti obuggya busobola okutuusa omuntu ku kukola ekibi eky’amaanyi, era kino kituwa kulabula ki? (1 Sam. 18:7-9, 25; Yak. 3:14-16)
- Soma 1 Samwiri 19:1-17.
Ebigambo bya Yonasaani ebiri mu 1 Samwiri 19:4, 5 biraga bitya nti yateeka obulamu bwe mu kabi? (1 Sam. 19:1, 6)


text:
Essuula 3
1 Mmwe Abaggalatiya abatalina magezi, ani eyabaloga, so nga Yesu Kristo yakomererwa nga mulaba?
2 Kino kyokka kye njagala mmwe okuntegeeza nti Mwaweebwa Omwoyo lwa bikolwa bya mateeka nantiki lwa kuwulira kwa kukkiriza?
3 Bwe mutyo bwe mutalina magezi? Abaasookera mu Mwoyo, kaakati mutuukiririzibwa mu mubiri?
4 Mwabonyaabonyezebwa ebyenkana awo bya bwereere? so nga ddala si bwereere.
5 Abawa Omwoyo, akola eby'amaanyi mu mmwe, akola lwa bikolwa bya mateeka nantiki lwa kuwulira kwa ku kkiriza?
6 Nga Ibulayimu bwe yakkiriza Katonda, ne kumubalirwa okubeera obutuukirivu.
7 Kale mutegeere ng'abayima mu kukkiriza be baana ba Ibulayimu.
8 N'ekyawandiikibwa bwe kyalaba edda Katonda bw'aliwa amawanga obutuukirivu olw’okukkiriza, ne kibuulira olubereberye Ibulayimu enjiri nti Mu ggwe amawanga gonna mmwe galiweerwa omukisa.
9 Bwe kityo abayima mu kukkiriza baweerwa omukisa awamu ne Ibulayimu eyalina okukkiriza.
10 Kubanga bonna abayima mu bikolwa by'amateeka, bafugibwa kikolimo: kubanga kyawandiikibwa nti Akolimiddwa buli ataabinyiikirira byonna ebyawandiikibwa mu kitabo ky'amateeka, okubikolanga.
11 Era kimanyiddwa nga mu mateeka tewali aweebwa butuukirivu eri Katonda: kubanga nti Abatuukirivu baanabeeranga balamu lwa kukkiriza;
12 naye amateeka tegayima mu kukkiriza; naye nti Omuntu agakola anaabeeranga mulamu mu go.
13 Kristo yatununula mu kikolimo ky'amateeka, bwe yafuuka ekikolimo ku lwaffe: kubanga kyawandiikibwa nti Akolimiddwa buli awanikiddwa ku muti:
14 omukisa gwa Ibulayimu gulyoke gutuuke eri amawanga mu Kristo Yesu; tulyoke tuweebwe ekyasuubizibwa eky'Omwoyo olw'okukkiriza.
15 Ab'oluganda, njogera mu buntu: endagaano newakubadde nga ya muntu buntu bw'emala okunywera tewali agiggyawo newakubadde agyongerako.
16 Ebyasuubizibwa byagambibwa Ibulayimu n'omuzzukulu we. Tayogera nti N'eri abazzukulu, nga bangi, naye ng'omu nti N'eri omuzzukulu wo, ye Kristo.
17 Kino kye njogera nti Endagaano eyasooka okunywezebwa Katonda, amateeka agajja nga wayiseewo emyaka ebikumi bina mu asatu tegagiggyaawo n'okudibya ekyasuubizibwa.
18 Kuba oba ng'obusika buva mu mateeka, nga tebuva nate mu kusuubiza: naye Katonda yabuwa Ibulayimu olw'okusuubiza,
19 Kale amateeka kiki? Gassibwawo lwa kwonoona okutuusa w'alijjira omuzzukulu eyasuubizibwa, gaalagirwa bamalayika mu mikono gy'omutabaganya.
20 Naye omutabaganya si w'omu; naye Katonda ye omu.
21 Kale amateeka tegatabagana n'ebyasuubizibwa Katonda? Kitalo: kuba singa amateeka gaaweebwa nga ge gayinza okuleeta obulamu, ddala obutuukirivu bwandibadde mu mateeka.
22 Naye ebyawandiikibwa byabisiba byonna mu bufuge bw'ekibi, abakkiriza balyoke baweebwe ekyasuubizibwa ekiva mu kukkiriza Yesu Kristo.
23 Naye okukkiriza nga tekunnaba kujja, twakuumirwanga mu bufuge bwa mateeka, nga tusibibwa olw'okukkiriza okugenda okubikkulwa.
24 Bwe kityo amateeka yali mutwazi waffe eri Kristo, tulyoke tuweebwe obutuukirivu olw'okukkiriza.
25 Naye okukkiriza bwe kumaze okujja, tetukyali mu bufuge bwa mutwazi.
26 Kubanga mmwe mwenna muli baana ba Katonda olw'okukkiriza, mu Kristo Yesu.
27 Kubanga mwenna abaabatizibwa okuyingira mu Kristo, mwayambala Kristo.
28 Tewali Muyudaaya, newakubadde Omuyonaani, tewali muddu newakubadde ow'eddembe, tewali musajja na mukazi: kubanga mmwe mwenna muli omu mu Kristo Yesu.
29 Era mmwe bwe muli aba Kristo, kale muli zzadde lya Ibulayimu, era muli basika ng'okusuubiza bwe kwali.


text:
Chapter 3
1 Awo omwezi ogw'omusanvu bwe gwatuuka, abaana ba Isiraeri nga bali mu bibuga, abantu ne bakugnaanira e Yerusaalemi ng'omuntu omu.
2 Awo Yesuwa mutabani wa Yozadaki n'ayimirira, ne baganda be bakabona, ne Zerubbaberi mutabani wa Seyalutyeri, ne baganda be, ne bazimba ekyoto kya Katonda wa Isiraeri okuweerangayo okwo ebiweebwayo ebyokebwa, nga bwe kyawandiikibwa mu mateeka ga Musa omusajja wa Katonda.
3 Ne basimba ekyoto ku ntebe yaakyo; kubanga entiisa yabaliko olw'abantu ab'omu nsi: ne baweerayo okwo ebiweebwayo ebyokebwa eri Mukama, ebiweebwayo ebyokebwa enkya n'akawungeezi.
4 Ne bakwatanga embaga ey'ensiisira nga bwe kyawandiikibwa ne bawaayo ebiweebwayo ebyokebwa ebya buli lunaku ng'omuwendo gwabyo bwe gwali, ng'ekiragiro bwe kyali, ng'ebyagwanira buli lunaku bwe byali;
5 n'oluvannyuma ekiweebwayo ekyokebwa eky'emirembe gyonna, n'ebiweebwayo eby'emyezi egyakaboneka n'eby'embaga zonna eza Mukama ezaalagirwa, n'ebya buli muntu eyawaayo ng'ayagadde ekiweebwayo ku bubwe eri Mukama.
6 Ku lunaku olw'olubereberye olw'omwezi ogw'omusanvu kwe baasookera okuwaayo ebiweebwayo ebyokebwa eri Mukama: naye emisingi gya yeekaalu ya Mukama nga teginnaba kussibwawo.
7 Era ne bawa abazimbi n'ababazzi effeeza; n'ebyokulya n'ebyokunywa n'amafuta ne babiwa w'e Sidoni n’ab'e Ttuulo, okuggya emivule ku Lebanooni okugireta ku nnyanja e Yopa nga Kuulo kabaka w'e Buperusi bwe yabalagira.
8 Awo mu mwaka ogw'okubiri kasookedde bajja eri ennyumba ya Katonda e Yerusaalemi, mu mwezi ogw'okubiri, Zerubbaberi mutabani wa Seyalutyeri mwe yasookera ne Yesuwa mutabani wa Yozadaki ne baganda baabwe abalala bakabona n'Abaleevi n'abo abaali bavudde mu busibe obwo ne bajja e Yerusaalemi; ne balagira Abaleevi abaakamaze emyaka amakumi asatu n'okukirawo okulabirira omulimu ogw'omu nnyumba ya Mukama.
9 Awo Yesuwa n'ayimirira ne batabani be ne baganda be, Kadumyeri ne batabani be, batabani ba Yuda, wamu okulabirira abakozi mu nnyumba ya Katonda: batabani ba Kenadadi ne batabani baabwe ne baganda baabwe Abaleevi.
10 Awo abazimbi bwe bassaawo emisingi gya yeekaalu ya Mukama, ne bateeka bakabona nga bambadde ebyambalo byabwe nga balina amakondeere, n'Abaleevi batabani ba Asafu nga balina ebitaasa, okutendereza Mukama, nga Dawudi kabaka wa Isiraeri bwe yateekateeka.
11 Ne bayimbiragana nga batendereza nga beebaza Mukama nga boogera nti Kubanga mulungi, n'okusaasira kwe kubeerera emirembe gyonna eri Isiraeri. Abantu bonna ne boogerera waggulu n'eddoboozi ddene bwe baatendereza Mukama, kubanga emisingi gy'ennyumba ya Mukama gissibbwawo.
12 Naye bangi ku bakabona n'Abaleevi n'emitwe gy'ennyumba za bakitaabwe, abakadde abaalaba ennyumba eyasooka, emisingi gy'ennyumba eno bwe gyassibwayo mu maaso gaabwe, ne bakaaba amaziga n'eddoboozi ddene; bangi ne boogerera waggulu n'essanyu:
13 abantu n'okuyinza ne batayinza kwawula ddoboozi lya kwogerera waggulu n'essanyu n'eddoboozi ery'okukaaba kw'abantu: kubanga abantu baayogerera waggulu n'eddoboozi ddene, oluyoogaano ne luwulirirwa wala.


text:
Zabbuli
Chapter 67
1 Katonda atusaasirenga, atuwenga omukisa. Atwakizenga amaaso ge; (Seera)
2 Ekkubo lyo limanyibwenga mu nsi, Obulamu bwo obulokola bumanyibwenga mu mawanga gonna.
3 Abantu bakutenderezenga, ai Katonda; Abantu bonna bakutenderezenga.
4 Kale, amawanga gasanyukenga gayimbenga olw'essanyu: Kubanga olisalira abantu emisango egy'ensonga, Era olifugira amawanga mu nsi. (Seera)
5 Abantu bakutenderezenga, ai Katonda; Abantu bonna bakutenderezenga,
6 Ensi ereese ekyengera kyayo: Katonda, ye Katonda waffe, anaatuwanga omukisa.
7 Katonda anaatuwanga omukisa; N'enkomerero zonna ez'ensi zinaamutyanga.


text:
Zabbuli
Chapter 60
1 Ai Katonda, otusudde, otumenyeemenye; Wasunguwala; otukomyewo, tukwegayiridde.
2 Wakankanya ensi; wagyasa: Ozibe enjatika zaayo; kubanga eyuuga.
3 Abantu bo obalaze ebigambo ebizibu: otunywesezza omwenge ogw'okutagatta.
4 Owadde ebendera abo abakutya, Eyolesebwe olw'amazima. (Seera)
5 Muganzi wo alyoke awonyezebwe, Lokola n'omukono gwo ogwa ddyo, otuddemu.
6 Katonda yayogera mu butukuvu bwe; nti Ndijaguza: Ndisala mu Sekemu, era ndigabaagaba ekiwonvu ekya Sukkosi.
7 Gireyaadi wange, era Manase wange; Efulayimu naye yakuuma omutwe gwange; Yuda gwe muggo gwange ogw'obwakabaka.
8 Mowaabu kye kinaabirwamu kyange; Edomu ndimukasukira engatto yange: Ggwe Firisutiya, yogerera waggulu ku lwange.
9 Ani alinnyingiza mu kibuga eky'amaanyi? Ani eyandeeta mu Edomu?
10 Totusudde, ai Katonda? So totabaala, ai Katonda, n'eggye lyaffe.
11 Otuyambe eri omulabe: Kubanga obuyambi bw'abantu tebuliimu.
12 Katonda ye anaatukozanga eby'obuzira: Kubanga oyo ye anaalinnyiriranga ku balabe baffe.


text:
Yobu
Chapter 15
1 Awo Erifaazi Omutemani n’addamu n’ayogera nti
2 Ow'amagezi yandizzeemu n'okumanya okutaliimu, N'ajjuza olubuto lwe n'embuyaga ez'ebuvanjuba?
3 Yandiwakanye n'ebigambo ebitaliiko kye bigasa, Oba ng'ayogera ebitaliiko kye biyinza?
4 Weewaawo, omalawo okutya, Era oziyiza okwagala Katonda mu maaso ge.
5 Kubanga obutali butuukirivu bwo bwe buyigiriza akamwa ko, Era weeroboza olulimi lw'abagerengetanya.
6 Akamwa ko ggwe ke kakusalira omusango okukusinga so si nze; Weewaawo, emimwa gyo ggwe ye mujulirwa eri ggwe.
7 Ggwe wasooka abantu bonna okuzaalibwa? Oba ggwe baakuzaala ensozi nga tezinnabaawo?
8 Wali owulidde okuteesa kwa Katonda okw'omu kyama? Era weeyita wa magezi wekka omu?
9 Kiki ky'omanyi ffe kye tutamanyi? Kiki ky'otegeera ekitali mu ffe?
10 Abameze envi n'abakadde ennyo bali wamu naffe, Abasinga ennyo kitaawo obukadde.
11 Okusanyusa kwa Katonda kutono, tekukumala, N'ekigambo ekyogera naawe empola?
12 Omutima gwo gukutwalira ki? N'amaaso go gatemeza ki?
13 N'okukyusa omwoyo gwo okulwana ne Katonda, N'oleka ebigambo ebiri bwe bityo okuva mu kamwa ko.
14 Omuntu kye kiki abeere omulongoofu? N'oyo azaalibwa omukazi abeere omutuukirivu?
15 Laba, teyeesiga batukuvu be; Weewaawo, eggulu si ddongoofu mu maaso ge.
16 Omugwagwa era omuvundu si ye asinga nnyo obutaba mulongoofu, Omuntu anywa obutali butuukirivu ng'amazzi!
17 Naakwolesa, mpulira; N'ekyo kye ndabye kye nnaabuulira:
18 (Ab'amagezi kye baabuuliranga Okuva ku bajjajjaabwe, ne batakikweka;
19 Abaaweebwa ensi bokka, So tewali munnaggwanga eyayita mu bo:)
20 Omubi aba lubuto lwa buyinike ennaku ze zonna, Gwe muwendo gw'emyaka egyamuterekerwa omujoozi.
21 Eddoboozi ery'entiisa liba mu matu ge; Bw'aba ng'alabye omukisa omunyazi alimugwako:
22 Takkiriza ng'alidda okuva mu kizikiza, Era ekitala kimulindirira:
23 Atambuliratambulira ekyokulya ng'ayogera nti Kiri ludda wa? Amanyi ng'olunaku olw'ekizikiza lweteeseteese, luli ku mukono gwe.
24 Okweraliikirira n'obubalagaze bimutiisa; Bimuwangula nga kabaka eyeeteeseteese okulwana:
25 Kubanga agolodde omukono gwe eri Katonda, N'agirira Omuyinza w'ebintu byonna eby'ekyejo;
26 Amufubutukirako ng'akakanyazizza ensingo ye, N'amakundi amanene ag'oku ngabo ze:
27 Kubanga abisse ku maaso ge obugevvu bwe, Era aleese ebifi by'amasavu ku mbiriizi ze;
28 Era yabeeranga mu bibuga eby'amatongo, Mu nnyumba omutali muntu, Ezaali zaagala okufuuka ebifunvu.
29 Taagaggawalenga so n'ebintu bye tebiibenga bya lubeerera, So n'ebibala byabwe tebiikutamenga okutuuka ku ttaka.
30 Taavenga mu kizikiza; Omuliro gunaakazanga amatabi ge, Era anaavangawo olw'omukka ogw'omu kamwa ke.
31 Aleme okwesiga ebitaliimu nga yeerimbalimba: Kubanga ebitaliimu bye binaabanga empeera ye.
32 Eneekomekkerezebwanga ebiro bye nga tebinnatuukirira, N'ettabi lye teriggumizenga.
33 Anaakunkumulanga ezabbibu ze ezitannaba kwengera ng'omuzabbibu, Era anaasinsimulanga ekimuli kye ng'omuzeyituuni.
34 Kubanga ekibiina ky'abatatya Katonda kinaabanga kigumba, Era omuliro gunaayokyanga eweema ezinaalwangamu enguzi.
35 Baba mbuto za bubi, ne bazaala obutali butuukirivu, N'olubuto lwabwe luteekateeka bukuusa.


text:
Zabbuli
Chapter 143
1 Owulire okusaba kwange, ai Mukama; otege okutu eri okwegayirira kwange. Mu bwesigwa bwo ompitabe, ne mu butuukirivu bwo.
2 So tosalanga musango gwa muddu wo; Kubanga mu maaso go tewali muntu mulamu alisinga.
3 Kubanga omulabe anjigganyizza emmeeme yange; Akubye obulamu bwange n'abusuula wansi: Antuuzizza mu bifo eby'enzikiza ng'abo abaafa edda.
4 Omwoyo gwange kyeguvudde guzirika munda yange; Omutima gwange munda yange teguliiko anannyamba.
5 Njijukira ennaku ez'edda; ndowooza ebikolwa byo byonna: Nfumiitiriza omulimu ogw'engalo zo.
6 Nnyanjuluza engalo zange eri ggwe: Emmeeme yange ekulumirwa ennyonta, ng'ensi ekooye. (Seera)
7 Oyanguwe okumpitaba, ai Mukama; omwoyo gwange guggwaawo: Tonkisa maaso go; nneme okufuuka ng'abo abakkira mu bunnya.
8 Ompulizenga enkya ekisa kyo ekirungi; kubanga neesiga ggwe: Ontegeeze ekkubo eriŋŋwanira okutambuliramu; kubanga nnyimusa emmeeme yange eri ggwe.
9 Omponye, ai Mukama, eri abalabe bange: Nziruka okujja w'oli okwekisa.
10 Onjigirize okukolanga by'oyagala; kubanga ggwe oli Katonda wange: Omwoyo gwo mulungi; onnuŋŋamize mu nsi ey'obutuukirivu.
11 Onzuukize, ai Mukama, olw'erinnya lyo: Mu butuukirivu bwo oggyemu emmeeme yange mu nnaku.
12 Era mu kisa kyo ekirungi ozikirize abalabe bange, Omalewo bonna ababonyaabonya emmeeme yange; Kubanga ndi muddu wo.


text:
Zabbuli
Chapter 24
1 Ensi ya Mukama, n'okujjula kwayo; Ensi zonna, n'abo abazituulamu.
2 Kubanga yagisimba ku nnyanja, Yaginyweza ku mazzi amangi.
3 Ani alirinnya ku lusozi lwa Mukama? Era ani aliyiminira mu kifo kye ekitukuvu?
4 Oyo alina emikono emirungi, n'omutima omulongoofu; Atayimusanga mmeeme ye eri ebitaliimu, So teyalayiriranga bwereere.
5 Oyo anaaweebwanga Mukama omukisa, Era n'obutuukirivu anaabuweebwanga Katonda ow'obulokozi bwe.
6 Egyo gye mirembe gy'abo abamunoonya, Abanoonya amaaso go, ai Katonda wa Yakobo. (Seera)
7 Muyimuse emitwe gyammwe, mmwe enzigi; Nammwe muyimuke, mmwe bawankaaki abataggwaawo: Ne kabaka ow'ekitiibwa anaayingira.
8 Kabaka ow'ekitiibwa ye ani? Mukama ow'amaanyi ow'obuyinza Mukama ow'obuyinza mu kulwana.
9 Muyimuse emitwe gyammwe, mmwe enzigi; Kale, mugiyimuse, mmwe bawankaaki abataggwaawo: Ne Kabaka ow'ekitiibwa anaayingira.
10 Kabaka oyo ow'ekitiibwa ye ani? Mukama ow'eggye, Oyo ye Kabaka ow'ekitiibwa. (Seera)


text:
Zabbuli
Chapter 17
1 Wulira ensonga ey'obutuukirivu, ai Mukama, lowooza okukaaba kwange; Tega okutu owulire okusaba kwange, okutava mu mimwa egy'obukuusa.
2 Omusango gwange guve w'oli; Amaaso go gatunuulire obutuukirivu.
3 Wagezaako omutima gwange; wajja gye ndi ekiro; Wankema, n'otolaba kigambo; Mmaliridde akamwa kange obutayonoonanga.
4 Mu bikolwa by'abantu, olw'ekigambo eky'emimwa gyo Neekuumanga mu makubo ag'abantu abalina ekyejo
5 Olugendo lwange lwanywera mu makubo go, Ebigere byange tebiseereranga.
6 Nkukoowodde, kubanga ggwe ononziramu, ai Katonda: Ontegere okutu kwo, ompulire bye njogera.
7 Laga ekisa kyo eky'ekitalo, ggwe alokola abakwesiga, Mu abo ababagolokokerako, n'omukono gwo ogwa ddyo.
8 Onkuume ng'emmunye ey'eriiso, Onkise mu kisiikirize eky'ebiwawaatiro byo,
9 Mu babi abannyaga, Mu balabe bange abaagala okunzita, abanzingiza.
10 Babikkiddwa amasavu gaabwe: N'akamwa kaabwe boogera eby'amalala.
11 Kaakano batuzingizizza mu bigere byaffe: Bakaliriza amaaso gaabwe okutusuula wansi.
12 Afaanana ng'empologoma eyaayaanira omuyiggo gwayo, Era ng'omwana gw'empologoma ogw'ekisa we guteegera.
13 Golokoka, ai Mukama, Omuyimirire mu maaso, omumegge wansi: Omponye emmeeme yange eri omubi n'ekitala kyo;
14 Eri abantu n'omukono gwo, ai Mukama, Eri abantu ab'ensi, abalina omugabo gwabwe mu bulamu buno, N'olubuto lwabwe olujjuza obugagga bwo: Banyiye abaana, N'ebintu byabwe ebisigalawo babirekera abaana baabwe.
15 Nze amaaso go ndigalaba mu butuukirivu: Ndimatira bwe ndizuukuka n'ekifaananyi kyo.


text:
Matayo
Chapter 7
1 Temusalanga musango, muleme okusalirwa.
2 Kubanga omusango gwe musala gulibasalirwa nammwe: era ekigera kye mugereramu, ekyo kye muligererwa nammwe.
3 Ekikutunuuliza ki akantu akali ku liiso lya muganda wo, naye notofaayo ku njaliiro eri ku liiso lyo ggwe?
4 Oba olimugamba otya muganda wo nti Leka nkuggyeko akantu akali ku liiso lyo; naye laba, enjaliiro ekyali ku liiso lyo ggwe?
5 Munnanfuusi ggwe, sooka oggyeko enjaliiro ku liiso lyo ggwe; olyoke olabe bulungi okuggyako akantu ku liiso lya muganda wo.
6 Temuwanga mbwa ekintu ekitukuvu, so temusuulanga luulu zammwe mu maaso ga mbizzi, zireme okuzirinnyirira n'ebigere byazo, ne zikyuka okubaluma.
7 Musabe, muliweebwa; munoonye, muliraba; mweyanjule, muliggulirwawo:
8 kubanga buli muntu asaba aweebwa; anoonya alaba; eyeeyanjula aliggulirwawo.
9 Oba muntu ki mu mmwe, omwana we bw'alimusaba emmere, alimuwa ejjinja;
10 oba bw'alisaba ekyennyanja, alimuwa omusota?
11 Kale mmwe, ababi, nga bwe mumanyi okuwa abaana bammwe ebintu ebirungi, Kitammwe ali mu ggulu talisinga nnyo okubawa ebirungi abamusaba?
12 Kale byonna bye mwagala abantu okubakolanga mmwe, nammwe mubakolenga bo bwe mutyo: kubanga ekyo ge mateeka ne bannabbi.
13 Muyingire mu mulyango omufunda: kubanga omulyango mugazi, n'ekkubo eridda mu kuzikirira ddene, n'abo abayitamu bangi.
14 Kubanga omulyango mufunda n'ekkubo eridda mu bulamu lya kanyigo, n'abo abaliraba batono.
15 Mwekuume bannabbi ab'obulimba, abajjira mu byambalo by'endiga gye muli, naye munda gy'emisege egisikula.
16 Mulibategeerera ku bibala byabwe. Abantu banoga batya ezabbibu ku busaana, oba ettiini ku mwennyango?
17 Bwe kityo buli muti omulungi gubala ebibala birungi; naye omuti omubi gubala ebibala bibi.
18 Omuti omulungi teguyinza kubala bibala bibi, so n'omuti omubi teguyinza kubala bibala birungi.
19 Buli muti ogutabala kibala kirungi bagutema bagusuula mu muliro.
20 Kale mulibategeerera ku bibala byabwe.
21 Buli muntu aŋŋamba nti Mukama wange, Mukama wange, si ye aliyingira mu bwakabaka obw'omu ggulu, wabula akola Kitange ali mu ggulu by'ayagala.
22 Bangi abaliŋŋmba ku lunaku luli nti Mukama waffe, Mukama waffe, tetwalagulanga mu linnya lyo, tetwagobanga dayimooni mu linnya lyo, tetwakolanga bya magero bingi mu linnya lyo?
23 Ne ndyoka mbaatulira nti Sibamanyangako mmwe: muve we ndi mwenna abakola eby'obujeemu.
24 Buli muntu awulira ebigambo byange ebyo, n'amala abikola, kyaliva afaananyizibwa n'omusajja ow'amagezi eyazimba enju ye ku lwazi:
25 enkuba n'etonnya, mukoka n'akulukuta, kibuyaga n'akunta; ne bikuba enju eyo; so n'etegwa; kubanga yazimbibwa ku lwazi.
26 Na buli muntu awulira ebigambo byange ebyo n'atabikola, alifaananyizibwa n'omusajja atalina magezi, eyazimba enju ye ku musenyu:
27 enkuba n'etonnya; mukoka n'akulukuta, kibuyaga n'akunta; ne bikuba enju eyo; n'egwa: n'okugwa kwayo kwali kunene.
28 Awo olwatuuka Yesu bwe yamala ebigambo ebyo, ebibiina ne byewuunya okuyigiriza kwe:
29 kubanga yabayigiriza nga nannyini buyinza, so si ng'abawandiisi baabwe.


text:
Eyali omuwandiisi owenkalakalira mu minisitule yebyenguudo Charles Muganzi ategezeza mu kyama nga abakungu mu gavumenti bwebaalya sente eziri eyo mu buwumbi bubiri n’okusoba obwa sillingi, mu nguzi, okuyisaawo kampuni y’aba China okukola oluguudo lw’eggaali y’omukka.
Bino Muganzi abitegeezezza ababaka ku kakiiko akabuliriza ku mivuyo egyetobeka mu kugaba kontract y’okuzimba oluguudo lweggaali y’omukka.
Charles Muganzi yali muwandiisi owenkalakalira mu minisitule y’ebyenguudo, emirimu n’entambula nga kati yakyusibwa natwalibwa mu minisitule evunanyizibwa ku kukwasisa empisa.
Posted 20 hours 25 min ago..


text:
Olugero 25: Amaka Gagenda e Misiri
YUSUFU takyayinza kuzibiikiriza nneewulira ye. Alagira abaweereza be bonna okufuluma ekisenge. Ng’asigadde yekka ne baganda be, Yusufu atandika okukaaba. Tuyinza okuteebereza engeri gye kyewuunyisaamu baganda be, kubanga tebamanyi lwaki akaaba. Oluvannyuma abagamba: ‘Nze Yusufu. Kitange akyali mulamu?’
Baganda be beewuunya nnyo ne balemwa n’okwogera. Batidde nnyo. Naye Yusufu abagamba: ‘Munsemberere.’ Bwe bamusemberera abagamba: ‘Nze muganda wammwe Yusufu gwe mwatunda e Misiri.’
Yusufu ayongera okwogera nabo mu ngeri ey’ekisa: ‘Temwevunaana kubanga mwantunda eno. Mazima ddala Katonda ye yansindika e Misiri okuwonya obulamu bw’abantu. Falaawo anfudde omufuzi w’eggwanga lyonna. N’olwekyo, mwanguwe muddeeyo eri kitange mu bimutegeeze bino. Era mumugambe ajje abeere eno.’
Awo Yusufu n’awambaatira baganda be, n’abagwa mu bifuba era n’abanywegera bonna. Falaawo bw’awulira nti baganda ba Yusufu bazze, agamba Yusufu: ‘Leka batwale amagaali banone kitaabwe era n’ab’omu maka gaabwe bakomewo eno. Nja kubawa ekitundu ekisingayo obugimu mu Misiri.’
Era ekyo kye baakola. Wano osobola okulaba Yusufu ng’asisinkana kitaawe bwe yajja e Misiri n’ab’omu maka ge bonna.
Amaka ga Yakobo gaali gafuuse manene nnyo. Bonna awamu baali 70 bwe baasengukira e Misiri, ng’obaze Yakobo n’abaana be era n’abazzukulu. Naye mwalimu n’abakyala, oboolyawo n’abaddu bangi. Bano bonna bakkalira mu Misiri. Baali bayitibwa Baisiraeri, kubanga Katonda yali akyusizza erinnya lya Yakobo okuba Isiraeri. Abaisiraeri baafuuka abantu ba Katonda ab’enjawulo, nga bwe tujja okulaba mu maaso.
Olubereberye 45:1-28; 46:1-27.
Ebibuuzo
- Kiki ekibaawo nga Yusufu yeemanyisizza eri baganda be?
- Kiki Yusufu kyannyonnyola baganda be mu ngeri ey’ekisa?
- Falaawo agamba ki bw’awulira nti baganda ba Yusufu bazze?
- Amaka ga Yakobo gaali gafuuse manene kwenkana wa bwe gaasengukira e Misiri?
- Ab’omu maka ga Yakobo baatandika kuyitibwa batya, era lwaki?
Ebibuuzo ebyongerezeddwako
- Soma Olubereberye 45:1-28.
Ebikwata ku Yusufu ebiri mu Baibuli biraga bitya nti ekyo ekyandiviiriddeko abaweereza be akabi Yakuwa asobola okukikyusa ne kivaamu ebirungi? (Lub. 45:5-8; Is. 8:10; Baf. 1:12-14)
- Soma Olubereberye 46:1-27.
Yakuwa yagumya atya Yakobo ng’agenda e Misiri? (Lub. 46:1-4)


text:
Ezekyeri
Chapter 17
1 Awo ekigambo kya Mukama ne kinjijira nga kyogera nti
2 Omwana w'omuntu, leeta ekikokko ogerere ennyumba ya Isiraeri olugero;
3 oyogere nti Bw'ati bw'ayogera Mukama Katonda nti Empungu ennene erina ebiwaawaatiro ebinene n'ebiwaawa ebiwanvu eriko ebyoya bingi, ey'amabala agatali gamu, yajja ku Lebanooni, n'etwala obusongezo bw'omuvule:
4 yanogako amasanso gaagwo amato agakomererayo, n'eguggyayo n'egutwala mu nsi ey'obusuubuzi; yagusimba mu kibuga eky'abasuubuzi.
5 Era yatwala ne ku nsigo ey'omu nsi, n'egisiga mu ttaka ggimu; yaguteeka awali amazzi amangi n'egusimba ng'omusafusafu.
6 Ne gumera ne guba muzabbibu ogulanda omumpimpi, amatabi gaagwo ne gagikyukira n'emmizi gyagwo gyali wansi waayo: kale ne guba muzabbibu ne gusuula amatabi, ne gumera amasanso.
7 Era waaliwo n'empungu ennene endala, eyalina ebiwaawaatiro ebinene n'ebyoya bingi: kale, laba, omuzabbibu ogwo ne gugiwetera emmizi gyagwo, ne gumera amatabi gaagwo okugenda gy'eri, okuva mu bibibi mwe gwasimbibwa, egufukirire amazzi.
8 Gwasimbibwa mu ttaka eddungi awali amazzi amangi, gusuule amatabi era gubale ebibala, gubeerenga omuzabbibu omulungi.
9 Yogera nti Bw'ati bw'ayogera Mukama Katonda nti Guliraba omukisa? talisimbula mmizi gyagwo, n'asalako ebibala byagwo, guwotoke; amalagala gaagwo gonna amabisi agamera gawotoke; newakubadde nga tewali buyinza bungi newakubadde abantu bangi okugusimbula n'emmizi gyagwo?
10 Weewaawo, laba, bwe gusimbibwa guliraba omukisa? teguliwotokera ddala, embuyaga ez'ebuvanjuba bwe zigukomako? guliwotokera mu bibibi mwe gwakulira.
11 Era nate ekigambo kya Mukama ne kinjijira nga kyogera nti
12 Gamba nno ennyumba enjeemu nti Temumanyi bigambo bino amakulu gaabyo bwe gali? babuulire nti Laba, kabaka w'e Babulooni yajja e Yerusaalemi n'awamba kabaka waayo n'abakungu baayo n'abaleeta gy'ali e Babulooni;
13 era n'atwala ku zzadde lya kabaka, n'alagaana naye endagaano; era n'amulayiza ekirayiro, n'aggyayo ab'amaanyi ab'omu nsi:
14 obwakabaka bukkakkane, buleme okwegulumiza, naye bunywere olw'okukwata endagaano ye.
15 Naye n'amujeemera ng'atuma ababaka be mu Misiri, bamuwe embalaasi n'abantu bangi. Aliraba omukisa? aliwona oyo akola ebifaanana bwe bityo? alimenya endagaano, era naye n'ewona?
16 Nga bwe ndi omulamu, bw'ayogera Mukama Katonda, mazima mu kifo kabaka mw'abeera eyamufuula kabaka, gwe yanyoomako ekirayiro kye n'amenya endagaano ye, oyo gy'ali wakati mu Babulooni gy'alifiira.
17 So ne Falaawo n'eggye lye ery'amaanyi n'ekibiina ekinene talibaako ky'amugasa mu ntalo, bwe balituuma ebifunvu ne bazimba ebigo, okuzikiriza abantu bangi.
18 Kubanga anyoomye ekirayiro ng'amenya endagaano; era, laba, yali awadde omukono gwe, era naye akoze ebyo byonna; taliwona.
19 Mukama Katonda kyava ayogera bw'ati nti Nga bwe ndi omulamu, mazima ekirayiro kyange ky'anyoomye n'endagaano yange gy'amenye ndibituusa n'okubituusa ku mutwe gwe ye.
20 Era ndimusuulako ekitimba kyange, era ndimutwala e Babulooni, era ndiwoleza naye eyo olw'ekyonoono kye kye yannyonoona.
21 Era abadduse be bonna mu bibiina bye byonna baligwa n'ekitala, n'abo abalisigalawo balisaasaanyizibwa eri empewo zonna kale mulimanya nga nze Mukama njogedde.
22 Bw'ati bw'ayogera Mukama Katonda nti Era nditwala ku busongezo obwa waggulu obw'omuvule ne mbusimba; ndinogako ku masanso gaagwo amato agakomererayo essanso erimu eggonvu, era ndirisimba ku lusozi oluwanvu olugulumivu:
23 ku lusozi olw'entikko ya Isiraeri kwe ndirisimba kale lirisuula amatabi ne libala ebibala, ne guba omuvule omulungi era wansi waagwo wanaabeeranga ennyonyi zonna ez'ebiwaawaatiro byonna; mu kisiikirize eky'amatabi gaagwo we zinaatuulanga.
24 N'emiti gyonna egy'omu ttale girimanya nga nze Mukama nkakkanyizza omuti omuwanvu, era nga ngulumizizza omuti omumpi, era nga nkazizza omuti ogwamera, era nga njezezza omuti omukalu: nze Mukama njogedde era nkikoze.


text:
Ekyamateeka
Chapter 30
1 Awo olunaatuukanga, ebyo byonna bwe birimala okukujjira, omukisa n'ekikolimo, bye ntadde mu maaso go, naawe bw'onoobijjukiranga mu mawanga gonna Mukama Katonda wo gy'akugobedde,
2 n'okomawo eri Mukama Katonda wo, n'ogondera eddoboozi lye nga byonna bwe biri bye nkulagira leero, ggwe n'abaana bo, n'omutima gwo gwonna, era n'emmeeme yo yonna;
3 Mukama Katonda wo n'alyoka akyusa okunyagibwa kwo; n'akusaasira, n'akomawo n'akukuŋŋaanya ng'akuggya mu mawanga gonna, Mukama Katonda wo gye yakusaasaanyiza.
4 Omuntu yenna ku babo abaagobebwa bw'aba ng'ali mu nsonda z'eggulu, Mukama Katonda wo anaakuggyanga eyo okukukuŋŋaanya, era anaakukimanga eyo:
5 era Mukama Katonda wo anaakuyingizanga mu nsi bajjajja bo gye baalya, naawe oligirya; era alikukola bulungi, alikwaza okusinga bajjajja bo.
6 Era Mukama Katonda wo alikukomola omutima, n'omutima gw'ezzadde lyo, okwagalanga Mukama Katonda wo n'omutima gwo gwonna, n'emmeeme yo yonna, olyoke obe omulamu.
7 Era Mukama Katonda wo aliteeka ebikolimo ebyo byonna ku balabe bo, ne ku abo abaakukyawa, abaakuyigganyanga.
8 Era olikomawo n'ogondera eddoboozi lya Mukama, n'okola ebiragiro bye byonna, bye nkulagira leero.
9 Era Mukama Katonda wo alikwaza mu mulimu gwonna ogw'omukono gwo, mu bibala by'omubiri gwo, ne mu bibala by'ekisibo kyo, ne mu bibala by'ettaka lyo, olw'obulungi: kubanga Mukama alikusanyukirako nate olw'obulungi, nga bwe yasanyukira ku bajjajja bo:
10 oba ng'oligondera eddoboozi lya Mukama Katonda wo, okwekuumanga ebiragiro bye n'amateeka ge ebiwandiikiddwa mu kitabo kino eky'amateeka; oba ng'olikyukira Mukama Katonda wo n'omutima gwo gwonna n'emmeeme yo yonna.
11 Kubanga ekiragiro kino kye nkulagira leero tekiiyinze kukukaluubirira, so tekiri wala.
12 Tekiri mu ggulu n'okwogera n'oyogera nti Ani anaatulinnyira mu ggulu, akituleetere, akituwulize, tulyoke tukikole?
13 So tekiri mitala w'ennyanja n'okwogera n'oyogera nti Ani alituwungukira ennyanja; akituleetere, akituwulize, tulyoke tukikole?
14 Naye ekigambo kikuli kumpi nnyo, mu kamwa ko ne mu mutima gwo olyoke okikolenga.
15 Laba, leero ntadde mu maaso go obulamu n'obulungi, n'okufa n’obubi;
16 kubanga nkulagira leero okwagalanga Mukama Katonda wo, okutambuliranga mu makubo ge, n'okwekuumanga ebiragiro bye n'amateeka ge n'emisango gye, olyoke obenga omulamu oyalenga era Mukama Katonda wo alyoke akuwenga omukisa mu nsi gy'oyingira okugirya.
17 Naye omutima gwo bwe gunaakyamanga n'ogaana okuwulira, naye n'osendebwasendebwanga n'osinzanga bakatonda abalala n'obaweerezanga;
18 mbategeereza ddala leero nga temulirema kuzikirira; temulimala nnaku zammwe nnyingi ku nsi gy'osomokera Yoludaani okuyingira okugirya.
19 Mpita eggulu n'ensi okuba abajulirwa gye muli leero, nga ntadde mu maaso go obulamu n'okufa, omukisa n'okukolimirwa: kale weeroboze obulamu, olyoke obenga omulamu, ggwe n'ezzadde lyo:
20 okwagalanga Mukama Katonda wo, okugonderanga eddoboozi lye, n'okwegattanga naye: kubanga oyo bwe bulamu bwo, era kwe kuwangaala ennaku zo: olyoke otuulenga mu nsi Mukama gye yalayirira bajjajja bo, Ibulayimu, Isaaka, ne Yakobo, okubawa.


text:
Zabbuli
Chapter 37
1 Teweeraliikiriranga lw'abo abakola obubi, So tokwatibwanga buggya ku abo abakola ebitali bya butuukirivu.
2 Kubanga balisalwa mangu ng'essubi, Baliwotoka ng'omuddo ogumera.
3 Weesigenga Mukama, okolenga obulungi; Beeranga mu nsi, ogobererenga obwesigwa.
4 Era sanyukiranga Mukama: Naye anaakuwanga omutima gwo bye gusaba.
5 Olugendo lwo oluyiringisizenga ku Mukama; Era weesigenga oyo, naye anaakituukirizanga.
6 Era anaayolesanga obutuukirivu bwo ng'omusana, N'omusango gwo ng'ettuntu.
7 Sirika eri Mukama, omulindirirenga n'okugumiikiriza: Teweeraliikiriranga lw'oyo alaba ebirungi mu kkubo lye, Olw'omuntu atuukiriza enkwe ez'obubi.
8 Lekanga obusungu, ovenga mu kiruyi: Teweeraliikiriranga; okwagala obwagazi okuleta obubi.
9 Kubanga abakola obubi balizikirizibwa: Naye abalindirira Mukama abo be balisikira ensi.
10 Kubanga waliba akaseera katono, n'omubi talibeerawo. Weewaawo, ekifo kye olikitunuulira ddala, naye talibeerawo.
11 Naye abawombeefu balisikira ensi: Era banaasanyukiranga emirembe emingi.
12 Omubi yeekoba ku mutuukirivu, Era aluma bujigi ng'amusunguwalidde.
13 Mukama alimusekerera: Kubanga alaba ng'olunaku lwe lujja.
14 Ababi basowodde ekitala, baleeze omutego gwabwe; Okusuula omwavu n'omunafu, Okutta abo abatambulira mu kkubo n'amazima.
15 Ekitala kyabwe kirifumita omutima gwabwe bo, N'emitego gyabwe girimenyeka.
16 Ebitono omutuukirivu by'alina Bisinga obugagga obw'ababi abangi.
17 Kubanga emikono gy'ababi girimenyeka: Naye Mukama anyweza abatuukirivu.
18 Mukama amanyi ennaku z'abo abatuukiridde: N'obusika bwabwe bunaabeeranga bwa mirembe gyonna.
19 Tebaakwatibwenga nsonyi mu biro eby'akabi: Ne mu nnaku ez'enjala banakkutanga.
20 Naye ababi balibula, N'abalabe ba Mukama baliba ng'ekisinga amasavu mu birundibwa: Balibula; balibulira ddala mu mukka.
21 Omubi yeewola, n'atasasula nate: Naye omutuukirivu akola eby'ekisa, agaba.
22 Kubanga abaweebwa omukisa gwe balisikira ensi; N'abo abakolimirwa ye balizikirizibwa.
23 Olugendo olw'omuntu lunywezebwa Mukama; Era asanyukira ekkubo lye.
24 Newakubadde ng'agwa, talisuulirwa ddala wansi: Kubanga Mukama amunyweza n'omukono gwe.
25 Nali muto, kaakano nkaddiye; Naye , sirabanga mutuukirivu ng'alekeddwa, Newakubadde ezzadde lye nga basaba emmere.
26 Obudde okuziba akola eby'ekisa, n'awola; N'ezzadde lye liweebwa omukisa.
27 Ovenga mu bubi, okolenga obulungi; Obeerengawo emirembe n'emirembe.
28 Kubanga Mukama ayagala ensonga, Era taleka batukuvu be; Bakuumibwa emirembe gyonna: Naye ezzadde ery'omubi lirizikirizibwa.
29 Abatuukirivu balisikira ensi, Banaagibeerangamu emirembe gyonna.
30 Akamwa k'omutuukuivu koogera eby'amagezi, N'olulimi lwe lubuulira ensonga.
31 Amateeka ga Katonda we gabeera mu mutima gwe; Mu lugendo lwe lwonna taaseererenga.
32 Omubi atunuulira omutuukirivu, Ng'ayagala okumutta.
33 Mukama talimuleka mu mukono gwe, So talimusinza bw'alisalirwa omusango.
34 Lindiriranga Mukama, okwatenga ekkubo lye, Naye alikugulumiza okusikira ensi: Ababi bwe balizikirizibwa oliraba.
35 Nalaba omubi ng'alina obuyinza obungi, Era ng'agulumidde ng'omuti ogumeze ku ttaka lyagwo.
36 Naye bwe baayita, laba, taliiwo: Era namunoonya, naye teyalabika.
37 Weekalirizenga oyo atuukiridde, olabenga ow'amazima: Kubanga enkomerero ey'omuntu oyo mirembe.
38 Aboonoonyi, bo balizikirizibwa bonna: Enkomerero ddala ey'omubi erizikirizibwa.
39 Naye obulokozi obw'abatuukirivu buva eri Mukama: Oyo kye kigo kyabwe mu biro eby'okulabiramu ennaku.
40 Era Mukama abayamba, n'abawonya: Abawonya eri ababi, n'abalokola, Kubanga beeyunye oyo.


text:
Chapter 21
1 Awo n'ayimusa amaaso, n'alaba abagagga abaali basuula ebirabo byabwe mu ggwanika.
2 N'alaba nnamwandu omu omwavu ng'asuula omwo ebitundu by'eppeesa bibiri.
3 N'agamba nti Mazima mbagamba nti Nnamwandu ono omwavu asuddemu bingi okusinga bonna:
4 kubanga abo bonna basuddemu ku bibafikkiridde mu birabo: naye oyo mu kwetaaga kwe asuddemu byonna by'ali nabyo, bwe bulamu bwe bwonna.
5 Era abamu bwe baali boogera ku yeekaalu, bwe yayonjebwa n'amayinja amalungi n'ebiweebwayo, n'agamba nti
6 Bino bye mulaba, ennaku zigenda kujja, lwe watalirekebwa jjinja eriri ku jjinja wano eritalisuulibwa.
7 Ne bamubuuza nga bagamba nti Omuyigiriza, kale ebyo biribaawo ddi? Kabonero ki akalibaawo ebyo bwe biriba nga bigenda okubaawo?
8 N'agamba nti Mutunule muleme okukyamizibwa; kubanga bangi abalijja n'erinnya lyange, nga boogera nti Nze nzuuno; era nti Obudde bunaatera okutuuka: temubagobereranga.
9 Era bwe muwuliranga entalo n'ebikankano, temwekanga: kubanga ebyo kibigwanira okusooka okujja; naye enkomerero terituuka mangu ago.
10 N'alyoka abagamba nti Eggwanga lirirumba eggwanga, n'obwakabaka bulirumba obwakabaka;
11 walibaawo n'ebikankano ebinene, ne mu bifo ebirala enjala ne kawumpuli; walibaawo n'ebitiisa n'obubonero obunene obuva mu ggulu.
12 Naye ebyo byonna nga tebinnabaawo, balibassaako emikono, balibayigganya, nga babawaayo mu makuŋŋaaniro ne mu makomera nga babatwala eri bakabaka n'abaamasaza olw'erinnya lyange.
13 Kiriba mujulirwa gye muli.
14 Kale mukiteeke mu mitima gyammwe, obutasookanga kulowooza bye muliddamu:
15 kubanga nze ndibawa akamwa n'amagezi, abalabe bammwe bonna bye bataliyinza kuwakana nabyo newakubadde okubigaana.
16 Naye muliweebwayo abazadde bammwe, n'ab'oluganda, n'ab'ekika, n'ab'omukwano; n'abamu ku mmwe balibassa.
17 Nammwe mulikyayibwa bonna olw'erinnya lyange.
18 N'oluviiri olw'oku mitwe gyammwe terulibula n'akatono.
19 Mu kugumiikiriza kwammwe mulifuna obulamu bwammwe.
20 Naye bwe muliraba Yerusaalemi nga kyetooloddwa eggye, ne mulyoka mutegeera nti okuzikirira kwakyo kunaatera okutuuka.
21 Mu biro ebyo ababanga mu Buyudaaya baddukiranga ku nsozi; n'ababanga wakati mu kyo bakifulumangamu; n'ababanga mu byalo tebakiyingirangamu.
22 Kubanga ezo ze nnaku ez'okuwalana eggwanga, ebyawandiikibwa byonna biryoke bituukirire.
23 Ziribasanga abaliba n'embuto n'abayonsa mu nnaku ezo! kubanga waliba okulaba ennaku ennyingi ku nsi n'obusungu eri abantu abo.
24 Balittibwa n'obwogi bw'ekitala, balinyagibwa okutwalibwa mu mawanga gonna; ne Yerusaalemi kiririnnyirirwa ab'amawanga okutuusa ebiro by'ab'amawanga lwe birituukirira.
25 Era walibaawo n'obubonero ku njuba ne ku mwezi ne ku mmunyeenye; ne ku nsi amawanga galinakuwala, nga basamaalirira olw'okuwuuma kw'ennyanja n'amayengo;
26 abantu nga bazirika olw'entiisa n'olw'okutunuulira ebyo ebijja ku nsi: kubanga amaanyi ag'omu ggulu galikankanyizibwa.
27 Ne balyoka balaba Omwana w'omuntu ng'ajjira mu kire n'amaanyi n'ekitiibwa kinene.
28 Naye ebigambo ebyo bwe bitanulanga okubaawo mutunulanga waggulu, muyimusanga emitwe gyammwe: kubanga okununulibwa kwammwe kunaatera okutuuka.
29 N'abagamba olugero; nti Mulabe omutiini n'emiti gyonna;
30 kale bwe gitojjera, mulaba ne mutegeera mwekka, nti kaakano okukungula kuli kumpi.
31 Era nammwe bwe mutyo, bwe mulabanga ebyo nga bibaawo mumanyanga, nti obwakabaka bwa Katonda buli kumpi:
32 Mazima mbagamba nti Emirembe gino tegiriggwaawo n'akatono okutuusa ebyo byonna lwe biribaawo.
33 Eggulu n'ensi biriggwaawo; naye ebigambo byange tebiriggwaawo n'akatono.
34 Naye mwekuumenga emitima gyammwe gireme okuzitoowererwanga olw'obuluvu n'okutamiiranga n'okweraliikiriranga eby'obulamu buno, era olunaku luli luleme okubatuukako ng'ekyambika;
35 kubanga bwe lutyo bwe lulituuka ku bonna abali ku nsi yonna.
36 Naye mutunulenga mu biro byonna musabenga musobole okudduka ebyo byonna ebigenda okubaawo n'okuyimirira mu maaso g'Omwana w'omuntu.
37 Awo buli lunaku yayigirizanga mu yeekaalu; bwe bwazibanga n'afuluma n'asula ku lusozi oluyitibwa olwa Zeyituuni.
38 Abantu bonna ne bakeeranga enkya okugenda gy'ali mu yeekaalu okumuwulira.


text:
Isomo 11
Emisingi ya Baibuli Etugasira Eta?
1. Habwaki nitwetaaga obuhabuzi?
Omuhangi waitu n’atukira amagezi. Nka taata ow’engonzi atufaaho kandi atatutegekere kwerema. (Yeremiya 10:23) Nkoku omwana omuto ayetaaga okuhabura kuruga hali bazaire be, naitwe nitwetaaga obuhabuzi bwa Ruhanga. (Isaya 48:17, 18) Emisingi ya Baibuli etuhabura kandi obuhabuzi obu tusemerire kuburora nk’ekisembo kuruga hali Ruhanga.
Ebiragiro n’emisingi ya Yahwe bitwoleka omulingo tusobora tutwaazamu obwomezi bwaitu hati, n’omulingo turukusobora kutunga obwomezi obutahwaho omu kasumi akam’omu maiso. Kituhikirire kusiima n’okuhondera obuhabuzi bwa Ruhanga habwokuba nuwe y’atuhangire.
2. Emisingi ya Baibuli niyo eha?
Omu Baibuli harumu enyegesa ezitukonyera kucwamu ha bintu ebikuru Ruhanga ebyarukugonza tukole. Baitu harumu n’ebiragiro ebirukwolekera kimu ebya Ruhanga arukutunihiramu kukora. (Ekyebiragiro 22:8) Twiina kozesa obusobozi bwaitu obw’okutekereza kusobora kumanya eki Baibuli erukutwetaagisa kukora. (Enfumo 2:10-12) Nk’ekyokuroraho Baibuli eyegesa, obwomezi kisembo kuruga hali Ruhanga. Kumanya kinu kitukonyera kwetantara ekintu kyoona ekirukusobora kuteeka obwomezi bwaitu omu kabi gamba, tuli ha mirimo, omuka, rundi twiina hali turukugenda.
3. Misingi ebiri erukukirayo obukuru?
Yesu akabazaho emisingi ebiri erukukirayo obukuru. Ogw’okubanza gwoleka ekigendererwa ky’obwomezi—kumanya Ruhanga, kumugonza, n’okumuheereza n’obwesigwa. Twiina kutekereza ha musingi gunu omu ncwamu zaitu zoona. (Enfumo 3:6) Boona abako’ra ha musingi gunu batunga omuganjano na Yahwe, kandi nibaija kutunga obwomezi obutahwaho n’okusemererwa kwonyini.
Omusingi ogwakabiri gutwoleka omulingo turukusobora kwikara omu businge n’abatahi baitu. (1 Abakolinso 13:4-7) Kusobora kuko’ra ha musingi gunu twiina kuba n’endora ya Ruhanga anyina h’abantu.
4. Emisingi ya Baibuli Etugasira Eta?
Emisingi ya Baibuli eyegesa amaka kuba n’entekereza erukusisana kandi boona nibagonzangana. (Abakolosai 3:12-14) Ekigambo kya Ruhanga kirumu omusingi ogundi ogulinda amaka ogurukwoleka ngu obuswezi bunyina kuba bw’orutekeero.
Kworobera emisingi ya Baibuli kisobora kutukonyera butemarra ha kuserra eby’itungo. Nk’ekyokuroraho, ha mirimo bakira kugonza abantu abakozi abakora muno kandi bali besigwa. (Enfumo 10:4, 26; Abehaburaniya 13:18) Ekigambo kya Ruhanga kituteererra kumarwa ebi tunyina n’okutwara enkoragana yaitu na Yahwe nk’ekikuru.
Kworobera emisingi ya Baibuli kitulinda. (Enfumo 14:30; 22:24, 25) Nk’ekyokuroraho, kworobera ekiragiro kya Ruhanga ekirukukwata ha butamiizi, kitukonyera kwerinda endwaire ez’akabi n’obutandwa. (Enfumo 23:20) Yahwe aikiriza kunywaho amaarwa make. (Zabuli 104:15; 1 Abakolinso 6:10) Emisingi Ruhanga atuha etukonyera kwetwara omu mulingo ogusemerire n’okulinda ebitekerezo byaitu. (Zabuli 119:97-100) Abakristaayo ab’amananu tibakwata ebiragiro bya Ruhanga habw’ebibamunihiramu baitu bakikora habw’okumuha ekitiinisa.


text:
Bya PADDY BUKENYA NE PHIONA NANYOMO
NGA baakamala okuziika omupoliisi Prossy Nampewo eyafudde ne mugandawe Florence Namirembe mu kabenje akaagudde mu kkoona e Kaddugala ku Ssekukkulu obubenje bw’eyongedde mu bitundu by’e Masaka.
Olwomukaaga akabenje akalala kaagudde e Kitenga ku luguudo oluva mu Nyendo okudda e Villa Maria akulira essomero lya St. Anne Masaka Vocational loole bwe yamu¬linnye n’emwasa omutwe n’afiirawo.
Raphael Kabuye Zabasajja yabadde ku pikipiki UAE 131V ng’adda mu Nyendo FUSO y’ente UAN 875X olwakubye eng’ombe ne yeekanga n’agwa mu luguudo n’emulinnya nga bwe byannyonnyoddwa akulira poliisi y’ebidduka James Tebeijuka.
Eggulo bbaasi ya Bismark UAM 811C eyabadde eva e Kampala ng’edda ku lw’e Masaka yatomedde takisi UAV 439A mu kitoogo ky’e Kalungi wakati wa Kyabadaaza ne Kammengo omukyala Faridah Nassozi ow’e Bulo mu Butambala n’azirika era baamututte mu ddwaaliro e Nkozi ng’alinga afudde.
Aduumira poliisi y’ebidduka e Kam¬mengo, Julius Muhoozi yagambye nti emmotoka zombi zaakwatiddwa.
Obubenje buno butadde poliisi ku bunkenke kubanga ebadde yakamala okulabula abantu okwewala okuvuga endiima mu biseera by’ennaku zino enkulu, kyokka balina abatawulirizza kulabulwa kuno obubenje bweyongera buli olukya.
POLIISI EKOZE EKIKWEKWETO N’EKWATA ABAVUGA BATAMIDDE
Ebikwekweto byakulembeddwa poliisi y’e Mpigi era bweyasudde ekitimba e Kyabadaaza ku Ssande yakutte Venisuti Ndahiro ddereeva wa bbaasi ya Trinity eyabadde eva e Rwanda ng’edda Kampala yasangiddwa ng’atamidde nnyo.
Ekikwekweto kyakuliddwa akulira poliisi y’ebidduka e Mpigi, Michael Dauncan En¬sinikweri eyategeezezza nti Venisitu yabadde avuga bbaasi RAC 704L era n’awera nti ebikwekweto byakugenda mu maaso okulaba nga balwanyisa obubenje.
Akulira poliisi y’ebidduka ku poliisi e Buwama yategeezezza nti obubenje obusinga ku lw’e Masaka bwandiba buva ku baddereeva abavuga nga batamidde ekibaviirako okuvuga obubi ng’ate n’oluguudo luseerera


text:
EBULA ennaku bbiri okutuuka ku musomo ogwa Yiiya ssente ogugenda okubeera mu kisaawe e Kololo okusomesa abantu ku ngeri y’okufunamu obutale. Aboogezi abakulu kuliko Pulezidenti Museveni, nnaggagga Bulayimu Kibirige, Dr. James Kanyije, Ssaalongo Samona Kasawuli, Hellen Nandera n’abalala. BENJAMIN SSEBAGGALA akuleetedde engeri Dr. Bulayimu Kibirige gye yakolamu ssente.
DR. Bulayimu Muwanga Kibirige (BMK) nnannyini Hotel Africana agenda kukusomesa okukola ssente n’okunoonya akatale era agamba nti obwesigwa mu buli nsonga bwe buwanguzi.
Annyonnyola nti olugendo lw’obulamu bwe mu byenfuna lubaddemu ebiwonvu n’ebikko okutuuka waali nga wooteeri ye erina amatabi mu nsi ttaano n’abakozi abasoba mu 700.
Annyonnyola bw’ati: Natandika okukola mu 1971 nga ndi bw’omu nga nsuubulira Masaka ate mu 1976 nnalinnya ennyonyi okugenda okusuubula ebweru ne ng’enda e Hong Kong.
Emyaka egyaddako nnayongera okukulaakulana mu mulimu gwange era nze musuubuzi eyasooka okusuubula pikipiki za bodaboda okuzireeta mu Uganda.
BMK ku Hotel Africana gye yatandikawo.
Nnina Hotel Africana, African Safari lodge, BMK Heavy Machinary, nzimbye amayumba agapangisibwa (Apartments), kkampuni ezimba amayumba n’ebirala.
Nnina omukago mu mawanga okuli Tanzania, Kenya, Rwanda, Zambia, Uganda ne China.
Nzaalibwa Masaka e Matanga era taata omugenzi Ali Muwanga yazimba ekizimbe ku Buddu Street mu 1940 poloti 6 n’okutuusa kati poloti ekyaliwo. Ekiremesa abantu baffe okukola tebekkiririzaamu kyokka singa omuntu abeera mumalirivu era nga wa mazima tewali kiyinza kumulemesa kukola.
Hotel Africana erina ebisenge ebituuzibwamu enkung’aana ne bateesa 14 n’ebisenge ebisulwamu ebisoba mu 200.Nzimba ekzimbe ekirala ekiriraanye Hotel Africana kye ntuumye BMK House, kya myaliiro 14.
Ennyumba ya BMK gye yasookerako okuzimba mu 1977. Eri Kansanga.
BEERA MUMALIRIVU
Dr. Kibirige akugamba nti buli ky’osobodde okutuusaako engalo kikolere ddala n’obumalirivu wamu n’obwesigwa ye kye yeenyumirizaamu era ky’ayigiriza abaana be. Omuntu bw’otuuka ku kintu ky’ogenda okukola fuba okikolerere ddala awatali kweyigaanya. Asomye obusomesa bw’obumaliriza luubirira kuzimba ssomero. Bino by’agenda okukusomesa mu musomo gwa Yiiya Ssente e Kololo ku Lwomukaaga.
BMK BYE YASOMESA ABAVUBUKA ABASIRAAMU
Bangi bwe balaba okusoomoozebwa balowooza nti kizibu okukuyitamu abalala ne balowooza nti oba oli awo kijja kulemesa n’ebiruubirirwa bye balina okutuukirira.
Nze nsooka okwebaza Omutonzi atubeezezzaawo olw’ensonga nti ku nsi kwe tuli omugagga n’omwavu tussa omukka gwe gumu era osanga amawanga amalala nga babeera mu butiti kyokka tebayinza kukikyusa olwamaanyi gomutonzi.
Nze ssaafuna mukisa kusoma kugenda wala ng’abamu ku mmwe era ku myaka 15 nnali ntandise okukola. Nakolanga ne taata nga tusuubula era waayita emyezi 6 ne nkizuula nti nsobola okukola bizinensi eyange ng’omuntu ne ngiyimirizaawo. Taata yannung’amya n’angamba nti bwe ntandika bizinensi eyange nteekwa okwawula ssente za bizinensi ku zange ng’omuntu.
Kino nnakiteeka mu nkola era nsobola okukulaga nti BMK kkampuni yange kyokka ssente z’ekola za kkampuni si zange ng’omuntu. Eryo tteeka kkulu ku muntu yenna akola bizinensi, beera n’empisa gye weemanyiiza okugoberera. Nze sisaasaanya ssente zisukka mu ze nnabaliridde, sisobola kusanga mmotoka n’ensanyusa ne ngigula nga teyabadde mu mbalirira yange.
BMK ng’alaga Ssebbowa owa Bukedde satifikeeti Pulezidenti gye yamuwa ng’amusiima.
Ng’oggyeeko okubeera nti kitange yalina ekizimbe wakati mu kibuga Masaka, era yali musuubuzi omututumufu eyakola ssente, nange nnakola bwentyo ne nfuna ekiruubirirwa okubeera nti nkola ngaggawale era naawe nkukubiriza okole bw’otyo, ofune ekiruubirirwa ng’okola.
‘Bizinensi bw’ogitya ng’owedde’
Kye weegomba okufuuka kifuule ekiruubirirwa kyo tofaayo ku mbeera gy’olimu mu kiseera ekyo. Ng’omaze okufuna ekiruubirirwa beera n’essuubi ku kiki ky’olibeera mu biseera by’omu maaso okomye okwekubagiza nti bazaddebo tebaakuwa ssente.
Nze nfubye okubeera ng’ebirowoozo ebirungi mbigabana n’abaana bange era nga bwe mbigabana nammwe. Nava e Masaka mu 1972 era embeera yali nzibu nnyo kubanga bangi ku bantu Amin be yawa amaduuka tebakyagalina naye nze nnalinnyanga bbaasi ne ng’enda e Nairobi okusuubula ne nfuna amagoba nga ngakoleredde.
Pulezidenti Museveni lwe yaggulawo Hotel Africana.
Omwaka 1976 nnatandulula ku bigere okugenda e Hong Kong okusuubula ate 1982 natandika okusuubula emmotoka enkadde okuva e Japan. Wakati wa 1982 ne 1986 nabeerako e Kenya ne ndeka muganda wange nga y’alabirira bizinensi era olwakomawo natandika okutunda sipeeya wa mmotoka za Japan.
Mu 1987 natandika okugoba ku by’okufuna ettaka awali Hotel Africana ne tufunako erisooka era lyonna tetwalifuna mulundi gumu.
Mu 1992 naggulawo ofiisi e Kenya, Tanzania ne China. Ebitundu nga Busia, Malaba, Tororo baakozesanga bodaboda za bugaali ne ntandika okusuubula pikipiki za bodaboda okuzireeta mu Uganda.
Kapito wange bubadde bwesigwa kubanga wangi gye nzigye ebyamaguzi nga sitaddeeyo ssente kyokka ne bampa ebintu nga tetukoze wadde endagaano wabula ne banneesiga kubanga mbadde wa mazima gye bali.
Waliwo Omujapani eyampola ebyuma bya ddoola 800,000 nga tetukoze ndagaano wabula nali musasudde bulungi ku mulundi ogwasooka.
Taata wa BMK, omugenzi Ali Muwanga.
Omuntu atandika okukola singa muzadde wo akuwa ssente zikwate ng’eza bizinensi era osobola okwegatta n’abalala ne mukola kubanga waliwo abatalina ssente naye nga balina ebirowoozo ebirungi.
Omuntu yenna akola tolina kutya kuvuganya, nze bwe nnatandika okusuubula bodaboda bangi ne bakiyingiramu era bwe nnazimba wooteeri namanya nti waliwo okuvuganya kye twava tutandikawo ekibiina ekitugatta ne tukozesa eddoboozi limu okufuna bye twagala. Akuvuganya tomufuula mulabe.
Pulezidenti Museveni we yajjira mu buyinza abantu tebaalina ssente ng’abagagga bagagga nnyo n’abaavu baavu nnyo kyokka kati waliwo n’abalina ensaamusaamu abasobola okugula mu supamaketi n’okuvuga emmotoka ekikulaga nti ffenna tulina omukisa okufuna ssente mu busuubuzi.
Teweetya, beera n’essuubi n’ebyama bya bizinensi beerako gw’obibuulira kubanga ne bw’ovaawo ebeera esobola okugenda mu maaso.